Oružje elite - Dnevni list Danas\nPočetna » Dijalog » Redakcijski komentar » Oružje elite\nPredlog izmena i dopuna Zakona o javnom informisanju treba bez odlaganja povući iz skupštinske procedure. Sama njegova suština je sporna – reč je o oružju političke elite za borbu protiv slobodne javnosti u Srbiji. Na to već mesec dana upozoravaju gotovo svi domaći i međunarodni stručnjaci, a ove sedmice oglasili su se OEBS i Međunarodna federacija novinara (IFJ).\n0Piše: REDAKCIJSKI KOMENTAR 26. avgusta 2009. 20.35\nHans Ola Urstad, šef Misije OEBS u Srbiji, saopštio je da je zabrinut zbog predloženih izmena Zakona o informisanju, da se medijski zakoni „već drugi put ove godine menjaju po hitnom postupku“, da je naročito zabrinjavajući nedostatak javne rasprave prilikom izrade predloženih amandmana i da su predviđene kazne previsoke. IFJ je pozvala Vladu Srbije da povuče Predlog izmena Zakona, pošto se njime „neopravdano i nepotrebno upliće“ u pravo slobode izražavanja i krši evropske standarde. Ministarstvo kulture, koje je sačinilo sporni predlog, odgovorilo je da ostaje pri svome. Čini se da će većina prisutnih poslanika Skupštine Srbije u ponedeljak 31. avgusta glasati protiv slobode medija.\nNažalost, protiv nesretnog Vladinog predloga nisu jednoglasno ustala sva novinarska udruženja i medijske asocijacije, već su kako vreme prolazi sve aktuelnije kalkulacije i relativizacije. Kompromis o ovom pitanju, u ovom trenutku, nije rešenje. Rešenje je momentalno povlačenje Predloga iz parlamentarne procedure, u koju je uvršten bez ikakve javne rasprave, na osnovu političkog dogovora pojedinaca u vladajućoj koaliciji. Kažu da žele da „upristoje“ medije. Ali, u demokratskim društvima, to nije zadatak vlade, već profesionalnih udruženja i javnog mnjenja, odnosno građanskog društva i slobodnog tržišta – samo tako Srbija može da se normalizuje i samo tako ćemo jednog dana živeti u zemlji kojom možemo da se ponosimo.\nTeško da iko ozbiljan može da spori da je veliki broj srpskih štampanih medija, najblaže rečeno, lošeg kvaliteta, da se pojedine naše kolege bave javnim progonom pojedinaca, zadiranjem u intimu, medijskom pornografijom i govorom mržnje. Pojedinim listovima ne znaju se ni vlasnici, ni osnivači, ne plaćaju porez, stavljaju se u službu interesnih grupa. Postojeći zakoni zadovoljavajući su mehanizam za regulisanje ovakvih štetočinskih pojava. Međutim, za to što se dosledno ne primenjuju najodgovorniji su upravo političari koji i danas, devet godina nakon demokratskih promena, utiču na pravosuđe (pre svega na tužilaštvo) i služe se najgorima među nama novinarima za obračune sa svojim protivnicima.


Guverner CBK sa predsednicima privrednih komora o merama nakon prestanka pandemije - Kosovo Online\nGuverner CBK sa predsednicima privrednih komora o merama nakon prestanka pandemije\n5. Maj 2020. • 12:38\nGuverner Centralne banke Kosova Fehmi Mehmeti primio je čelnike Američke privredne komore na Kosovu Ariana Zeku i Privredne komore Kosova Berata Rukićija, a tokom sastanka razmenjene su ideje o programu oporavka, potrebama i prioritetima preduzeća na Kosovu, nakon prestanka pandemije kovid-19, prenosi Kljan Kosova.\nMehmeti je rekao da će nakon okončanja pandemije i uklanjanja restriktivnih mera, ekonomski oporavak zavisiti od ekonomskih mera preduzetih tokom i posle krize izazvane koronavirusom.\nOn je govorio o merama koje treba sprovesti u podršci domaćinstvima i mikro, malim i srednjim preduzećima, naglašavajući ulogu Kosovskog fonda za garantovanje kredita u olakšavanju pristupa finansijama.\nUkazao je da Kosovo ima nizak nivo javnog duga u odnosu na BDP, "što omogućava fleksibilnost u pogledu paketa za oporavak".\nZeka i Rukići, dodaje se, naglasili su potrebu za bliskom koordinacijom svih važnih aktera, kako bi se postigao brži oporavak.\nIstakli su da među prioritetima ostaje "ubrizgavanje likvidne imovine u ekonomiju", kao i podrška sektorima čija će aktivnost i dalje biti ograničena i nakon faze pandemije, dok je uloga komercijalnih banaka u tom pogledu izuzetno bitna.\nCentralna banka Kosova koronavirus Berat Rukići Fehmi Mehmeti Arian Zeka\nCBK odložila plaćanje rata kredita za još tri meseca\nCentralna banka Kosova (CBK), na zahtev Udruženja banaka, odložila je plaćanje rata za kredite za još tri meseca, prenosi Koha.\nCBK: Prihodi od dijaspore na Kosovu biće smanjeni na nivo ekonomske krize iz 2009. godine\nRukići predlaže postepeno otvaranje kako bi spasili ekonomiju


Tadž Mahal izaziva političku buru u Indiji\nČuveni spomenik Tadž Mahal u indijskom gradu Agra našao se u centru političke oluje pošto neki od članova vladajuće desničarske hinduističke stranke tvrde da mauzolej koji je izgradio mogulski car ne odražava indijsku kulturu.\nPoslanik vladajuće partije Baratija džanata - Indijske narodne partije Sanget Som nazvao je spomenik iz 17. veka "mrljom" na indijskoj kulturi koji su izgradili "izdajnici".\n"Tadž Mahal ne treba da ima mesto u istoriji Indije, jer su ga izgradili izdajnici", rekao je on i dodao da je vladar Šah Džahan bio protiv hindusa.\nTo nije prvi napad na mauzolej koji je izgradio vladar Šah Džahan za svoju omiljenu suprugu u gradu Agra na severu Indije, navodi agencija AP.\nKontroverzni hinduistički sveštenik sada jedan od zvaničnika države Utar Pradeš, Jogi Adianah rekao je prošlog meseca da strani zvaničnici koji dolaze da obiđu Tadž Mahal treba da dobiju na poklon hinduističke religiozne knjige, umesto replike čuvenog spomenika.\nFederalna vlada premijera Naredna Morija takođe se našla na meti kritika da pokušava da izvrši reviziju istorije, posebno perioda muslimanskih srednjevekovnih vladara.\nZvaničnici indijske države Utar Pradeš nedavno su izbrisali Tadž Mahal sa zvaničnog turističkog sajta, a na njegovo mesto su postavili priče o drugim turističkim atrakcijama, mahom hinduističkim hramovima.\nTadž Mahal je najveća turistička atrakcija u Indiji i svake godine privuče oko tri miliona turista. U gradu Agra je zbog velikog broja turista otvoreno 200.000 radnih mesta, što čini osnovu ekonomije tog grada.


Kako su ruski vojni tehničari prije 20 dana ušli u BiH i dezinfikovali po RS-u, a sada ne mogu u Mostar - Crni Bombarder\nIsmar Begić мај 1, 2020, 8:39 по подне\nPočetkom aprila isti kontigent ruske humanitarne pomoći u vidu vojno-medicinskih stručnjaka i njihovih vozila za dezinfekciju stigao je avionom iz Srbije u BiH. Dezinfekcija zdravstvenih ustanova, bolnica i kliničkog centra je izvršena širom entiteta Republika Srpska. Bez ikakve pompe i problema. Kada su završili posao, napustili su BiH.\nRusi su u RS došli na poziv člana Predsjedništva BiH Milorada Dodika uz prethodnu najavu Ambasade Rusije bh. Ministarstvu vanjskih poslova koje je tada dalo saglasnost. Nakon toga sve ostalo je, kako saznajemo, uradilo Ministarstvo sigurnosti BiH u saradnji sa Graničnom policijom BiH, a to je podrazumijevalo otvaranje banjalučkog aerodroma/granice i daljnju kontrolu.\nOvaj put, nakon što je na adresu MVP BiH stigao zahtjev ruske ambasade kako bi stručnjaci i vozila bila upućena u Mostar da dezinfikuju Sveučilišnu kliničku bolnicu, na molbu lidera HDZ-a Dragana Čovića, MVP je kao i prošli put zatražilo saglasnost Ministarstva sigurnosti BiH. No ovaj put je Ministarstvo sigurnosti odlučivanje dalje prebacilo na nivo Predsjedništva BiH koje još uvijek nije dalo svoj glas.\nNo, šta kaže član 36. (stavka 2.) Zakona koji definiše ulazak pripadnika stranih službi sigurnosti u BiH?\n"Odobrenje za ulazak pripadniku stranih službi sigurnosti iz stava (1) ovog člana na područje BiH izdaje Granična policija BiH uz prethodno pribavljenu saglasnost Ministarstva sigurnosti BiH, pod uslovom da to nije u suprotnosti sa interesima BiH.“\nDakle jasno je da u ovom slučaju nije potrebna odluka Predsjedništva BiH, odnosno da se trebalo uraditi na način kako se postupilo kada su ruski medicinski tehničari ušli u BiH u aprilu.\nTakođer treba podsjetiti da je odlukom Vijeća ministara BiH zbog pandemije koronavirusa strancima zabranjen ulazak u našu zemlju uz izuzetak koji čine pripadnici EUFOR-a, NATO saveza, medicinskog kadra ili osoba koje su povezane s humanitarnom pomoći, odnosno stranci koji imaju posebnu dozvolu za ulazak u BiH, boravak ili tranzit kroz BiH izdanu od Vijeća ministara BiH.\nNa kraju dodajmo da je jučer bio sastavljen i plan pratnje ruskih vozila i medicinara od GP Rača do Mostara. Taj dio posla su trebali odraditi službenici Direkcije za koordinaciju policijskih tijela BiH, no to je danas stornirano.


mesečni horoskop za septembar Archives - Stranica 5 od 7 - Mesečni Horoskop za JUN 2020.\n25. septembra 2015. // 0 komentara\nDosta smo se pržili i kuvali, vreme je da se malo rashladimo ali i da uživamo u paleti boja koje nam jesen donosi sa oktobrom. Deseti mesec nam je stigao, mesec koga Rimljani nazvaše “osmi” (okto), komšije ...[Pročitajte ceo članak]\nMesečni horoskop za septembar 2015. za sve Ovnove POSAO Poslovne prognoze za septembar 2015. Radeći na analizi mesečnog horoskopa, iz meseca u mesec se nadamo da će Ovnovi konačno da progledaju što se poslovno ...[Pročitajte ceo članak]\nMesečni horoskop za septembar 2015. za sve Bikove POSAO Poslovne prognoze za septembar 2015. Znate li onaj osećaj kada ste umorni, ne radi vam se, najradije biste ostali kod kuće ili otišli negde besciljno da ...[Pročitajte ceo članak]\nMesečni horoskop za septembar 2015. za sve Blizance POSAO Poslovne prognoze za septembar 2015. Tokom većeg dela meseca bićete zatrpani poslom. Vi ili vaši saradnici ste bili na odmoru, uživali i praznili glavu a ...[Pročitajte ceo članak]\nMesečni horoskop za septembar 2015. za sve Rakove POSAO Poslovne prognoze za septembar 2015. Period lošijih finansija (prvi deo meseca) i razmrdavanja (drugi deo meseca) je pred Rakovima. Ovaj mesec ćete ući u manje ...[Pročitajte ceo članak]\nMesečni horoskop za septembar 2015. za sve Lavove! POSAO Poslovne prognoze za septembar 2015. Iskoristite Sunce u vašem polju finansija i bićete dobro nagrađeni, savetuju vam vaši astrolozi. Nemojte baš olako da ...[Pročitajte ceo članak]\nMesečni horoskop za septembar 2015. za sve Device! POSAO Poslovne prognoze za septembar 2015. Sunce vam je sjajan prijatelj i ovog meseca, drage Device. I dalje na snazi je vaš ego, i moć koju emituje. A i moć kojom ...[Pročitajte ceo članak]\nMesečni horoskop za septembar 2015. za sve Vage! POSAO Poslovne prognoze za septembar 2015. Drage Vage, septembar je mesec kada se kod vas dešavaju bitni preokreti, nagli skokovi u svim aspektima života,i uglavnom idu ...[Pročitajte ceo članak]\nMesečni horoskop za septembar 2015. za sve Strelčeve! POSAO Poslovne prognoze za septembar 2015. Septembar je vaš mesec! Ako sada ne uradite nešto zbog čega ćete biti ponosni na sebe, onda nećete ni do kraja ove ...[Pročitajte ceo članak]\nMesečni horoskop za septembar 2015. za sve Jarčeve! POSAO Poslovne prognoze za septembar 2015. Nakon par meseci sporijeg poslovnog ritma, odmora, letovanja… dolazi period kada ćemo se malo više nervirati i ...[Pročitajte ceo članak]\nMesečni horoskop za septembar 2015. za sve Vodolije! POSAO Poslovne prognoze za septembar 2015. Vodolije, ubacite u petu brzinu i punom parom napred. Dobri aspekti su nad vama tokom celog meseca, pa bi šteta bilo to ne ...[Pročitajte ceo članak]


ZAPANJUJUĆA MEMORIJA Dragica spada u jedan odsto ljudske populacije koja ne zaboravlja nijedno lice koje vidi! - Beo News | Vesti iz Srbije, Australije i ExYu\nDragica Brajović je devojka koja prepoznaje lica mušterija kafića u kom je radila pre deset godina. Ona čini manje od jednog procenta populacije koja pamti lica ljudi doživotno pošto ih vidi samo jednom, na nekoliko sekundi.\nDragica je studentkinja naturopatije i živi u Australiji gde je bila gošća televizijske emisije u kojoj je govorila o svojoj neobičnoj veštini.\nNjen otac je prvi uočio da Dragica ima zapanjujuću memoriju i talenat za prepoznavanje lica.\n- Bila sam mala, možda sam imala 10 godina. Tata je uvek komentarisao to što prepoznajem ljude kada smo napolju. Dovoljno je da ljudi samo prođu pored mene, za to je potrebno nekoliko sekundi - ispričala je Dragica.\nU Velikoj Britaniji je formirana jedinica koja je zadužena za prepoznavanje lica kriminalaca, a sada i Australijanci rade nešto slično.\nDragica trenutno radi u prodavnici zdrave hrane i jedna je od četvoro ljudi koji su izabrani za memorijske testove koje su osmislili na univerzitetu New South Wales. Dragica je pozitivno rešila neverovatnih 87 odsto, a kako kaže vođa istraživanja: "Proučavam ovo već 10 godina i mislim da nisam verovao da ću ikada videti rezultat kao njen".\nOva devojka trenutno razmišlja o karijeri u policiji gde bi identifikovala kriminalce.\n- Definitivno bih razmislila o tome. Mislim da je lepo kada možeš da pomogneš ljudima. I ako ja posedujem nešto što većina ljudi nema, mislim da bi bilo jako kul da radim nešto u vezi sa tim - zaključila je.


Zidan napustio Real Madrid zbog nepoverenja | Novine Toronto\nZidan napustio Real Madrid zbog nepoverenja\nBivši trener Real Madrida, Francuz Zinedin Zidan objasnio je u otvorenom pismu da je napustio madridski fudbalski klub zbog nedostatka "poverenja" uprave kluba.\n"U maju 2018. godine sam otišao jer sam posle dve i po godine, posle toliko pobeda i trofeja, osećao da je timu potreban novi pristup da bi ostao na najvišem nivou. Sada su stvari drugačije", napisao je Zidan u otvorenom pismu navijačima koje je preneo sportski list As.\n"Odlazim jer osećam da mi klub ne ukazuje poverenje koje mi je potrebno i ne pruža mi podršku da izgradim nešto na srednji ili duži rok", naveo je Zidan.\nZidan je naveo da poznaje zahteve kluba kao što je Real Madrid.\n"Znam da kada ne pobeđuješ, moraš da odeš. Međutim, zaboravljeno je ono šta sam gradio svakodnevno i sve ono što sam uneo u odnose sa igračima...", naveo je on.\nZidan je napisao da je 20 godina u Realu bilo nešto "najlepše što se dogodilo" u njegovom životu i da će uvek biti zahvalan predsedniku Florentinu Peresu.\nOn je, međutim, dodao da bi "voleo da se njegov odnos sa klubom i predsednikom tokom poslednjih meseci malo razlikovao od odnosa sa ostalim trenerima".\n"Nisam tražio privilegije, naravno da ne... Da bi ljudi duže trajali, ljudski odnosi su od suštinske važnosti, oni su važniji od novca, od slave, važniji su od svega. Treba ih negovati", naveo je Zidan.\nZato ga je, kako je napisao, bolelo kada je posle poraza čitao u štampi da će dobiti otkaz ako ne dobije narednu utakmicu, ali je istakao da je uz sebe imao izvanredne momke koji su bili sa njim "do smrti".\n"Naravno da nisam najbolji trener na svetu, ali mogu da pružim svima, bilo igraču, članu stručnog štaba ili bilo kom zaposlenom, snagu i samopouzdanje koji im trebaju. Savršeno znam šta treba timu. Tokom ovih 20 godina u Madridu naučio sam da vi, navijači, želite pobede, ali da pre svega želite da damo sve od sebe. I uveravam vas da smo ovom klubu dali 100 odsto sebe", naveo je Zidan.\nZidan je poslao poruku i novinarima.\n"Održao sam stotine konferencija za štampu i nažalost o fudbalu smo govorili vrlo malo. Međutim, bez ikakve želje da kritikujem ili držim predavanja, voleo bih da se pitanja nisu uvek odnosila na kontraverzne i da smo češće razgovarali o igre i pre svega igračima koji su uvek bili i uvek će biti najvažniji u ovom sportu. Ne zaboravimo na fudbal, brinimo o njemu", naveo je Zidan."Dragi navijači Real Madrida, uvek ću biti jedan od vas", poručio je na kraju Zidan.\nReal Madrid ove sezone nije osvojio nijedan trofej, nakon što su sezonu u Primeri završio na drugom mestu iza gradskog rivala Atletika, a u Ligi šampiona je u polufinalu eliminisan od Čelsija.\nU svom prvom mandatu u klubu, Zidan je od 2016. do 2018. godine osvojio tri uzastopne titule prvaka Evrope, da bi se u martu 2019. godine vratio i naredne sezone osvojio titulu prvaka Španije.


SEDNICA SKUPŠTINE SRBIJE: RASPRAVA O TERORIZMU – Balkanekspresrb.rs\nSEDNICA SKUPŠTINE SRBIJE: RASPRAVA O TERORIZMU\n18/03/2015 Off By\nObrazlažući nove zakone, ministar Dušan Vujović je rekao da Zakon o ograničavanju raspolaganja imovinom u cilju sprečavanja terorizma praktiačno usklađuje našu regulativu sa već ratifikovanim konvencijama UN, koje je Srbija potpisala, a usklađuje nas i sa zakonima Evrope\nPOSLANIČKA većina Skupštine Srbije nije danas prihvatila desetak predloga za stavljanje predloga zakona i odluka na dnevni red, koje je uglavnom predložila opozicija. Predlog Vladimira Pavićevića i Zorana Živkovoća da se na dnevni red stavi izmena i dopuna Zakona o visokom obrazovanju akademskom čestitošću je glatko odbijen. Ali, obrazlažući ovaj predlog, Pavićević nije propustio da prozove rukovodioce sa sumnjivim diplomama:\n– Evropski parlament je zabrinut što naše institucije, a to znači i Narodna skupština ne mogu da se izbore s velikim brojem plagijata. Naša izvršna vlast koja pojedince sa sumnjivim diplomama promoviše u ministre i gradonačelnike je za to najodgovornija. Odgovorna je i poslanička većina u našoj Skupštini, koja već nekoliko meseci odbija da u Zakon o visokom obrazovanju uvrsti i princip akademske čestitosti.\nOdbijena je i diskusija o predlozima opozicije da se zakonom zaštite građani koji imaju nevolje oko kredita u švajcarskoj valuti.\nJanko Veselinović predložio je nekoliko modela:\n– Prvi je da se krediti reindeksiraju u evre na dan zaključenja ugovora. Drugi je da valuta ostane švajcarski franak, ali da kurs bude pre donošenja Zakona o radu, koji je izazvao ekonomski sunovrat zaduženih, kojima smanjene plate, pa ne mogu da vraćaju dugove. Treća mogućnost je da ti građani vrate stan banci, a da im ona otpiše preostali dug. Četvrta mogućnost je da građanin vrati banci stan, ali da ostane u njemu kao zaštićeni stanar zakupac, koji će kroz koju godinu moći da otkupi stan.\nZatim je odlučeno da se osam predloga zakona i odluka spoje u zajedničku diskusiju, pa se opozicija pobunila. Šef poslaničke grupe SNS, Zoran Babić ih je podsetio na 18. mart 2009 godine, kada su oni, dok su imali većinu, odlučili da zajednički raspravljaju o 22 tačke.\nObrazlažući nove zakone, ministar Dušan Vujović je rekao da Zakon o ograničavanju raspolaganja imovinom u cilju sprečavanja terorizma praktiačno usklađuje našu regulativu sa već ratifikovanim konvencijama UN, koje je Srbija potpisala, a usklađuje nas i sa zakonima Evrope. Drugi Zakon o izmenama Carinskog zakona olakšava Srbiji uvođenje kompjuterskog carinskog sistema, a to je preduslov pristupanja Konvenciji o zajedničkom tranzitu.\nGordana Čomić primetila je da je Srbija jedna od retkih zemalja, koja na osnovu iskustava Sicilije ima Zakon o privremenom oduzimanju imovine, ako vlasnik ne može da je dokaže na osnovu poreskih prihoda:\n– Dakle, ako je neko osumnjičen za organizovani kriminal, imovina mu se ne oduzima zbog toga, već što ne može da dokaže odakle mu pare. Organizovani kriminal ima tu osobinu, da stvara gomilu para, s kojom on ne zna šta će. Naravno da takvi ljudi mogu da finansiraju i terorističke akcije. Znači, svako ko ima puno para, a ne može da dokaže poreklo, ide na listu za oduzimanje. <\nPREDSEDNIK BUGARSKE ROSEN PLEVNELIJEV U BEOGRADU\nNikolić je zajedničkoj konferenciji za novinare sa predsednikom Bugarske Rosenom Plevnelijevom, koji se nalazi u poseti Srbiji,\nDanas, na godišnjicu smrti čoveka koji je tvrdio da će Srbija biti onakva kakvu je sami napravimo, vreme\nBraser je pohvalila vlast u Srbiji i političke aktere što su odlučno započeli proces reformi Redakcija ŠEF\nMIHAJLOVICEVÁ I KIF O REGIONALNOJ SARADNJI I EVROPSKIM INTEGRACIJAMA\nIVICA DAČIĆ I BRATISLAV GAŠIĆ POSETILI SEDIŠTE NATO-A U BRISELU


Madjarska kompanija tužila Naftogas\n10. januar/siječanj, 2009.\nMađarska gasna kompanija Emfes tužila je ukrajinski Naftogas zbog potpune obustave isporuka ruskog gasa evropskim zemljama, saopštilo je danas to preduzeće. Emfes je 9. januara podneo tužbu mađarskom sudu protiv Naftogasa, a Evropskoj komisiji žalbu protiv Ukrajine, objavljeno je na sajtu te kompanije. Mađarska kompanija se u tužbi poziva na član 22 Evropske povelje o energetici prema kojoj ugovorene strane "moraju da rukovode aktivnostima preduzeća u skladu sa odredbama ugovora". Emfes koji obezbeđuje gas za oko 100.000 stanova i 400 industrijskih preduzeća, ima štetu od 30 miliona dolara zbog ukrajinsko-ruske krize oko gasa.\nPovorka ponosa "Montenegro prajd 2018", šesta po redu, održava se u Podgorici.\nUčesnici Prajda okupili su se na Bulevaru Svetog Petra Cetinjskog, ispred Skupštine Crne Gore, a nakon obraćanja organizatora krenuće povorka ulicama u centru grada.\nPrajdu prisustvuju direktor Uprave poliicije Veselin Veljović, otpravnica poslova u američkoj Ambasadi Džudi Kluo, zamjenik ombudsmana Siniša Bjeković, generalna direktorka Direktorata za unapređenje i zaštitu za ljudskih prava, Blanka Radošević Marović, kao i predstavnici Ministarstva vanjskih poslova.\nVeljović je kazao da je LGBT populacija u Crnoj Gori bezbjedna, I da ove godine Prajd obezbjeđuje 200 policajaca mmanje nego prošle.\n"Slobodan pojedinac je neodvojiv od slobodnog društva. Nadam se da sljedeće godine neće biti potrebno da paradu obezbjeđuju snage policije", istakao je Veljović. On je dodao da Uprava policije podržava prava svih slobodnih građana.\nMeđu učesnicima povorke su i predstavnici političkih partija i nevladinih organizacija.


Na sednici Pokrajinskog odbora, koja je održana 17. maja 2017. u Novom Sadu, članovi Pokrajinskog odbora su upoznati sa aktivnostima na donošenju Zakona o zaposlenima u javnom sektoru i stavovima, primedbama i predlozima našeg Sindikata. Zahteva se očuvanje stečenih prava zaposlenih i tekovina kolektivnih ugovora.\nČlanovi Pokrajinskog odbora su izneli informacije o aktuelnoj situaciji u institucijama zdravstva Vojvodine. Konstatovano je da i dalje postoji nedovoljan broj izvrišilaca, veliki broj prekovremenih sati i dežurstava i veliko opterećenje zaposlenih na poslu. Posebno je istaknut problem ostvarivanja prava na naknadu prekovremenih sati i dežurstava i teškoća u organizovanju rada. Traži se hitan odgovor nadležnih filijala RFZO na uočene probleme.\nPredsednici okružnih odbora su pozvani da afirmišu Susrete zdravlja u svojim sredinama i podsete sindikalne organizacije koje nisu izvršile prijavu učesnika za 22. Susrete zdravlja u predviđenom roku, da to što pre urade.


Четврти тријумф у низу црвено-белих - ЦЗБГ портал\nKošarka • Košarka/Ženska košarka • Košarka/Izveštaji i analize\nČetvrti trijumf u nizu crveno-belih\nKošarkašice Crvene zvezde savladale su „večitog rivala“ u derbiju 4.kola Prve lige Srbije u „Basket Sitiju“ i upisale četvrti trijumf: 82-63 (22-9, 18-19, 21-17, 21-18)!\nEkipa Dragana Vukovića je još jednom porazila rivala velikom energijom i borbom za svaku loptu, a ogroman trud je nagrađen pobedom.\nNađa Nedeljkov je odlično otvorila utakmicu, Maša Janković nastavila za Zvezdinu seriju 9-2. Gošće su uspele da se posle trojke Marte Jovanović približe na četiri poena zaostatka, ali istom merom uzvraća Nedeljkov, Ivana Katanić potvrđuje seriju 9-0 i Zvezda odbija nalet protivnika i trasira sebi put ka dvocifrenom vođstvu na kraju prve deonice, 22-9.\nNastavila je Zvezda energično i u drugoj četvrtini, Naumčev vodi do 15 poena prednosti, da bi crno-bele serijom 9-0 pripretile, ali nisu ozbiljno ugrozile vođstvo Zvezde. Ostalo je na tome, Ivana Katanić je načazila prostora za asistenciju i kada ga nije bilo, a šampion Srbije je poenima u seriji lomio otpor učesnika WABA lige.. Milica Bojović sa penala sačuvala dvocifrenu prednost pred odmor, 40-28.\nTokom celog meča Crvena zvezda je igrala odlično u odbrani, čvrsto, posledica dobre defanzive su i poeni u tranziciji, a Nađa Nedeljkov novom trojkom donosi maksimalnih 19 poena razlike na sredini trećeg perioda igre, (50-31). Iako je Milica Bojović imala probleme sa faulovima, timskom igrom su nadomestile njene saigračice njeno odusustvo sa parketa. Naumčev je sa penala potvrdila prednost, a crveno-bele ponovo odbranile koš odličnom igrom u defanzivi i pozicioniranjem za 61-45 pred poslednjih 10 minuta.\nPoslednji kvartal nije doneo promene. Zvezda je sigurno kontrolisala dešavanja na parketu, neutralisana je Sofija Olić, Marina Stojić mini serijom pokušala da izvuče najviše iz meča, ali su crveno-bele serijom sa 6-0 sa penala stigle do maksimalne prednosti, koju je potvrdila “flouterom” Marija Avlijaš na asistenciju Nevene Naumčev za konačnih 82-63.\nNađa Nedeljkov je još jednom bila najefikasnija sa 21 poenom (4-6 za tri), dok su Milica Bojović (10 skokova) i Ivana Katanić (12 asistencija) postigle po 16 poena i ostvarile dabl-dabl učinak. Dvocifrene sa po 12 poena bile su Maša Janković i Nevena Naumčev.\nU narednom kolu Crvena zvezda se sastaje sa debitantom u ligi, Art Basketom, (17.oktobar 12 časova, Arenasport).\nKKŽ Crvena zvezda: Naumčev 12 (4sk 3as 3ukl 3blk), Vasiljević, Katanić 16 (5sk 12as 3ukl), Bošnjaković, Kapisoda, Spasovski 2 (2sk 2as), Janković 2 (4sk), Nedeljkov 21 (7sk 2as 3ukl), Bojović 16 (10sk 3ukl), Avlijaš 2 (3as), Zečević 1 (2blk). Trener: Dragan Vuković\nTagoviženska košarka Crvena zvezda\nZvezda na krilima Davidovca u finalu plej ofa ABA lige\nJuniorke šampionke Srbije\nCrvena zvezda spremna za majstoricu sa Igokeom\nObradović: Odigrati sa energijom i pametno protiv Žalgirisa\nCrveno-beli ubedljivi u Čačku za 2-0 u ABA ligi


Investiciona klima u Srbiji je poboljšana poslednjih godina, ali i dalje ima problema - Biznis i Finansije\nHome\tVestiEkonomija\tInvesticiona klima u Srbiji je poboljšana poslednjih godina, ali i dalje ima problema\nAmerički investitori generalno pozitivno ocenjuju Srbiju, imajući u vidu stratešku lokaciju zemlje, obrazovanu radnu snage, sporazume o slobodnoj trgovini sa ključnim tržštima. Ipak ostaju izazovi kao što su korupcija, birokratska kašnjenja, državna preduzeća koja prave gubitke, neefikasno sudstvo.\nInvesticiona klima u Srbiji skromno je poboljšana poslednjih godina, a uticaj na to su imale makroekonomske reforme, veća finasijska stabilnost, fiskalna disciplina, kao i proces pristpupanja Evropskoj uniji koji podstiče pravne reforme koje unapređuju poslovno okruženje, navodi se u Izveštaju Stejt departmenta o investicionoj klimi u Srbiji.\nAmerički investitori u Srbiji generalno pozitivno ocenjuju Srbiju s obzirom na stratešku lokaciju zemlje, obrazovanu i pristupačnu radnu snagu, odlično poznavanje engleskog jezika, i sporazume o slobodnoj trgovini sa kljičnim tržištima, posebno EU i SAD.\nPostignute značajne reforme\nSa druge strane, izazovi su birokratska kašnjenja, korupcija, državna preduzeća koja prave gubitke, neefikasno sudstvo, široko rasportranjena siva ekonomija. Takođe, zabrinjava politički uticaj na odluke formalno nezavisnih regulatornih agencija.\nKako se navodi u Izveštaju, Vlada je postigla značajne reforme u oblasti radnog prava, dozvola za građevinarstvo, inspekcija, javnih nabavki, privatizacije, što je pomoglo da se unapredi poslovno okruženje.\nVlada, takođe, polako pravi napredak u rešavanju situacije problematičnih državnih preduzeća. Tamo gde je bilo moguće, ovo je rešeno kroz privatizaciju i stečajne postupke.\nDigitalizacija određenih procesa, kao što je izdavanje građevinskih dozvola, poreski sistem, e-potpisi, još uvek nije dovela do dramatičnog poboljšanja kada se radi o vremenu potrebnom za obradu, piše u Izveštaju.\nU Izveštaju se podseća da je Vlada Srbije uspešno završila aranžman sa MMF-om , Instrument za koordinaciju politika, u januaru 2021. godine i da sada pregovara o novom programu. Srbija je takođe napredovala četiri mesta na Duing biznis listi Svetke banke i sada je globalno gledano 44, piše u Izveštaju.\nPrivlačenje stranih investicija ostaje važan prioritet Vlade, a u 2021. godini Srbija i SAD potpisale su novi Sporazum o podsticanju investicija, koji bi mogao da olakša mogućnosti u brojnim sektorima, navodi se u Izveštaju.


Energyobserver - SRBIJA ULAŽE NAPORE, ALI KASKA U BORBI PROTIV TRGOVINE LJUDIMA\nU izveštaju, koji je obuhvatio 187 zemalja, Srbija je pohvaljena zbog izricanja večeg broja osuđujućih presuda trgovcima ljudima, stvaranja radne grupe za trgovinu ljudima i konsolidacije nadležnosti za vođenje istrage pod Upravom kriminalističke policije.\nNavodi se da je vlada povećala napore za zaštitu žrtava, identifikovala više žrtava i otvorila centar za njihovo hitno zbranavanje, iako sa pet godina zakašnjenja.\nOcenjeno je, međutim, da srpske vlasti i dalje nisu dostigle minimalne standarde u određenim oblastima.\nTako, kako se navodi, nedostaju formalne metode za identifikaciju žrtava trgovine ljudima, a nacionalni mehanizam za identifikaciju, pomoć i zaštitu žrtava bio je manje efikasan zbog odsustva jasne uloge i nadležnosti različitih državnih agencija.\nTakođe, vlasti nisu dosledno primenjivale načelo nekažnjavanja žrtava trgovine, a pojedine sudije nisu u postupcima štitile prava žrtava.\nKonkretno, žrtve su kažjavane kao direktna posledica toga što su i same bile naterane da se bave sitnim kriminalom, ali je civilni sektor prijavio i slučajeve da su vlasti pretile žrtvama trgovine kaznom ako ne sarađuju.\nSudije žrtvama nisu uvek davale status zaštićenog svedoka, u slučaju dece "posebno ranjivog svedoka", niti mogućnost da svedoče preko video linka, piše u izveštaju.\nU dokumentu se navodi da je nepostojanje zvaničnih kriterijuma i standarda za Nevladine organizacije (NVO) koje se bave pomaganjem žrtvama, za te NVO stvorilo prepreku da dobiju potrebne dozvole, a za žrtve trgovine ljudima da dobiju neophodnu negu.\nU pogledu prevencije, Vlada Srbije sprovodi strategiju borbe protiv trgovine 2017. do 2020. i usvojila nacionalni plan za period od 2019. do 2020. godien, ali se Savet za suzbijanje trgovine ljudima u 2017. godini sastao jednom, a u 2018. godini nije nijednom.\nNavodi se i da je vlada finansirala jednu televizijsku emisiju i jedan medijski projekat o trgovini ljudima, uvela hotlajn telefon za informativne pozive i uvrstila to pitanje u školski program, ali da je većina aktivnosti na ad hok bazi.\nSrpska policija je, prema izveštaju Stejt departmenta, nastavila da suzbija prostituciju, ali vlasti nisu u dovoljnoj meri regulisale niti kontrolišu rad privatnih agencija i turističkih operatera koje posreduju u zapošljavanju.\nU izveštaju se kontatuje da su, prema postojećim podacima, u proteklih pet godina trgovci ljudima u Srbiji eksploatisali i domaće i strane žrtve trgovine ljudima.\nŽene srpskog porekla često su završavale kao belo roblje u susednim zemljama i širom Evrope, u prvom redu u Austriji, Nemačkoj, Italiji i Turskoj, dok su muškarci glavnom primorani da rade teške, najviše građevinske poslove. Deca, najčešće romskog porekla, iskorišćavana su za prostituciju, prinudni rad, prosjačenje i sitne krađe.\nU izveštaju se ukazuje da je na hiljade migranata sa Bliskog istoka i iz drugih zemalja prolazilo, ili još boravi u Srbiji da su oni veoma pogodna meta za trgovce ljudima.\nU izveštaju SAD ocenjeno je Vlada Kosova takođe nije ispunila minimalne standarde za eliminaciju trgovine ljudima, ali da ulaže značajne napore u tom pogledu.\nUz konstataciju da se vide određeni rezultati aktivnosti kosovskih vlasti, kao primer se navode revizija Krivičnog zakona Kosova u kojem su dela prisilne prostitucije redeinisana kao trgovina ljudima i imenovanje tužioca regionalnog koordinatora.\nNavodi se, međutim, i da su sudije na Kosovu nastavile da izriču niske kazne trgovcima ljudima.\nU izveštaju piše da je kosovska vlada već četvrtu godinu zaredom smanjila sredstva za skloništa kojima upravljaju NVO, primoravajući te organizacije da se oslone na strane donatore.\nU preporukama u izveštaju naglašeno je da vlasti Kosova treba da istraže, krivično gone i kažnjavaju trgovce ljudima, kao i da izriču visoke kazne, a zatim obezbede sredstva za skloništa odnosno nevladine organizacije.\nPrema izveštaju Stejt departmenta oko 45 odsto žrtava trgovine ljudima na Kosovu, mlađe je od 18 godina.\nAmerički Stejt department okarakterisao je sve zemlje Zapadnog Balkanakao države koje ne ispunjavaju minimum standarda za iskorenjivanje trgovine ljudima, ali ulažu napore u tom pravcu.\nCrna Gora je pohvaljena zbog izrade i usvajanja Nacionalne strategije za borbu protiv trgovine ljudima za period od 2019. do 2024. godine i Akcionog plana za 2019.\nKako se navodi, Vlada Crne Gore je uspostavila multidisciplinarnu radnu grupu za proaktivnu istragu trgovine ljudima i promenila procedure upućivanja predmeta kako bi se smanjile šanse za procesuiranje slučajeva trgovine ljudima pod drugim prekršajima.\nVlada, međutim, nije osudila nikoga za trgovinu ljudima prema odgovarajućem zakonu petu godinu zaredom i nije pokrenula nijedno krivično gonjenje.\nU delu izveštaja o Bosni i Hercegovini navodi se da vlasti te zemlje nisu pokazale veće napore u odnosu na prethodni izveštaj.\nOrgani za sprovođenje zakona nisu imali dovoljno kapaciteta i znanja i nastavili su da redovno istražuju manje prekršaje, a sudije su izricale kazne koje nisu bile u skladu s minimalnim kaznama za trgovinu ljudima, a navodili su i nerazumne "olakšavajuće okolnosti" da bi se kazne smanjile, navodi se u izveštaju.


Politika uslovljavanja Evropske unije prema Zapadnom Balkanu - Centar za evropske politike Politika uslovljavanja Evropske unije prema Zapadnom Balkanu - Centar za evropske politike\nPodrška demokratiji i vladavini prava (?)\nPolitika uslovljavanja EU prema zemljama kandidatima obično se smatra uspešnom, imajuću u vidu da je u više navrata izazvala pozitivne efekte na zemlje koje pretenduju da postanu članice EU. Međutim, uprkos dokazanim rezultatima prilikom prethodnih krugova proširenja, za region Zapadnog Balkana ovaj mehanizam nije u potpunosti adekvatan. Napredak regiona ka članstvu u EU ostaje ograničen i usporen, i dok zemlje postepeno povećavaju formalnu usklađenost sa pravnim tekovinama EU, njihov ukupni demokratski učinak, suprotno logici procesa pristupanja EU, ili stagnira ili nazaduje. Da li je politika uslovljavanja EU doprinela ovakvom paradoksalnom stanju stvari?\nOva panel diskusija će raspravljati o tezi po kojoj je politika uslovljavanja EU ka Zapadnom Balkanu nenamerno doprinela konsolidaciji fenomena „zarobljavanja države“ u ovom regionu. Dr Nataša Vunš, postdoktorska istraživačica na Švajcarskom federalnom institutu za tehnologiju (ETH Cirih), autorka istraživanja i ove teze, predstaviće rezultate svoje studije. Panel će takođe diskutovati o tome kako se odnositi prema uočenim nedostacima i učiniti politiku uslovljavanja EU efikasnijom u narednim godinama.\nStudija je je dostupna ovde, dok je kraća verzija u vidu bloga dostupna ovde.\no Dr Nataša Vunš, postdoktorska istraživačica, Švajcarski federalni institut za tehnologiju (ETH), Cirih\no Milan Antonijević, izvršni direktor, Fond za otvoreno društvo Srbija\no Nataša Dragojlović, koordinatorka, Nacionalni konvent o Evropskoj uniji – NKEU\no Srđan Majstorović, predsednik Upravnog odbora, Centar za evropske politike – CEP, Beograd\nModerira: Sena Marić, programska menadžerka i viša istraživačica, Centar za evropske politike – CEP, Beograd


Lideri opozicionih stranaka ne idu u Prijedor na potpisivanje koalicionog sporazuma – Ljuti smo na NEŠIĆA – Bijeljinapress.com Info Portal\nHome›Izdvojeno›Lideri opozicionih stranaka ne idu u Prijedor na potpisivanje koalicionog sporazuma – Ljuti smo na NEŠIĆA\nLideri opozicionih partija SDS, PDP, SPS i Liste za pravdu i red neće se pojaviti danas u Prijedoru da sa predsjednikom DNS, Nenadom Nešićem potpišu koalicioni sporazum o izborima za gradonačelnika, saznaje Srpskainfo.\nNaš izvori tvrde da je to posljedica podjela među opozicijom na jučerašnjoj posebnoj sjednici Narodne skupštine RS, mada je objašnjenje da neki od njih ne mogu da prisustvuju “zbog neizostavnih, ranije preuzetih obaveza”.\nKao što je poznato, poslanici DNS su ostali u skupštunskoj sali i glasali kao i poslanici vladajuće koalicije, pravdajući to interesima Srpske, dok su parlamentarci SDS, PDP i SPS otišli sa sjednice i nisu bili na glasanju, nakon verbalnog okršaja Milorada Dodika sa nekima od njih.\n– Koalicioni sporazum za Prijedor će biti potpisan, ali neće doći lideri stranaka Mirko Šarović, Branislav Borenović, Goran Selak ni Nebojša Vukanović. Umjesto njih prisustvovaće predsjednici gradskih ili regionalnih odbora i tehnička lica ovlaštena za potpis. Povod je jučešanja sjednica i činjenica da DNS nije sa ostatkom opozicije usaglasio djelovanje u Narodnoj skupštini – kaže naš sagovornik.\nPotpisivanje koalicionog sporazuma, čini je domaćin DNS, planirano je za 12 časova u hotelu „Prijedor“.\nIme zajedničkog kandidata za gradonačelnika još nije objavljeno.\nOdržana sjednica Gradskog odbora SDS Bijeljina, usvojeno sedam odluka\nZašto je Ford ovom čovjeku poklonio automobil?\nBijeljina: Plan masovne vakcinacije za period 06.12.-10.12.2021.


Prvi čovjek saudijskog investicijskog fonda (SAGIA) dolazi na SBF 2018 - AKOS\nHome > Ekonomija > Prvi čovjek saudijskog investicijskog fonda (SAGIA) dolazi na SBF 2018\nIbrahim Al Omar, guverner državnog saudijskog investicijskog fonda (Saudi Arabian General Investment Authority – SAGIA) potvrdio je dolazak na Sarajevo Business Forum 2018, vodeću investicijsku konferenciju. U pratnji guvernera najvećeg investicijskog fonda iz Saudijske Arabije dolazi i delegacija Ministarstva trgovine i investicija Kraljevine Saudijske Arabije kao i vodeći poslovni ljudi nekih od najznačajnijh kompanija iz ove zemlje.\nDelegaciju Državnog fonda rezervi (State General Reserve Fund – SGRF) iz Sultanata Oman predvodi Mulham Al Jarf, direktor za investicije.\nNa čelu delegacije malezijskog državnog investicijskog fonda ”Khazanah Nasional” nalazi se datuk Mohd Izani bin Ghani izvršni direktor za Investicije. Inače, ”Khazanah Nasional” jedan je od najznačajnijih investicijskih fondova u Aziji i posjeduje udjele u 50 multinacionalnih kompanija. Fond je vodeći ulagač u oblasti poljoprivrede, finansijske industrije, telekomunikacija, transporta, zdravstvene industrije, infrastrukture, građevinarstva, medija, nekretnina, biotehnologije i komunalnih usluga. U vlasništvu „Khazanahe“ nalaze se velike azijske kompanije koje posluju širom svijeta.\nTagovano BBI Sarajevo Business Forum Saudijska Arabija


Одата пошта страдалима у бомбардовању 6. априла 1941. | Јадовно 1941.\nOdata pošta stradalima u bombardovanju 6. aprila 1941.\nPovodom sećanja na žrtve šestoaprilskog bombardovanja Beograda 1941. godine, gradski menadžer Goran Vesić položio je venac na spomen-obeležje u Karađorđevom parku. Na tom mestu je pred Drugi svetski rat napravljeno sklonište, koje je direktno pogođeno 6. aprila, kada je stradalo 192 Beograđanina – koji su tu potražili zaklon.\nGradski menadžer poručio je da je današnji dan jedan od najtužnijih u istoriji Beograda. „Danas je dan kada je grad pretrpeo jedno od najvećih razaranja u istoriji, bezumnim terorističkim napadom nacističke Nemačke, koji nije imao nikakvo opravdanje”, kazao je Vesić.\nPodsetio je da je u bombardovanju 6. aprila stradalo nezvanično više od 4.000 ljudi, da je potpuno uništena 621 zgrada, delimično oštećeno više od 6.000, kao i da su stradale crkve, bolnice…\n„Potpuno je uništena i Narodna biblioteka, koja je izabrana kao vojni cilj da bi se uništila kultura našeg naroda. To pokazuje da cilj napada na Beograd nije bio vojni, već da budemo uništeni kao narod”, ukazao je gradski menadžer.\nOn je poručio i da bi se danas trebalo setiti pilota 6. lovačkog puka jugoslovenske vojske, jer je njih 11 dalo svoje živote za odbranu Beograda. „Oborili su 40 aviona i time su pokazali kako se brani svoj grad, grad koji nije smeo da bude napadnut ni po ratnom pravu ni po Ženevskoj konvenciji”, rekao je Vesić.\nGradski menadzer istakao je i da je danas dan kada se sećamo svih ljudi koji su poginuli i kada razmišljamo šta se sve dogodilo našim ljudima u prošlom veku, jer, kako je dodao, malo je gradova u Evropi koji su u jednom veku pet puta razarani.\nOn je izrazio nadu da će se Beograd još više razvijati u budućnosti, kao i da se takve scene više nikada neće ponoviti. Venac su položili i predstavnici Udruženja za očuvanje tradicionalnih vrednosti Beograda „6.april”, a predsednik tog udruženja Stevan Stojanović kazao je da je polaganje venaca važno zbog budućih generacija, kako bi se sećanje na nevino stradale sugrađane sačuvalo.\nZamenik gradonačelnika Andreja Mladenović položio je vence i odao poštu stradalima u bombardovanju Beograda aprila 1941. godine. On je najpre položio venac ispred Palate „Beograd” na fontani „Vrelo života”, a potom i u porti Vaznesenjske crkve kod granitnog krsta.\n„Pre 77 godina, rano ujutro bez objave Beograd je bombardovan i to je označilo početak Drugog svetskog rata za našu zemlju, a za Beograd godine stradanja. Tog 6. aprila uništen je veliki broj stambenih objekata, škola, bolnica, naša Narodna biblioteka, a poginulo je mnogo ljudi, uglavnom civila. Sećamo se žrtava uz naravno rečenicu da se nikada ne ponovi. Nažalost mi smo imali tu nesreću da smo bombardovani i posle toga”, rekao je Mladenović, saopštio je Sekretarijat za informisanje grada.\nOn je dodao da danas Beograd na više mesta obeležava to veliko stradanje i istakao da je zahvaljujući Đoki Vještici i novinarima Studija B ispred Palate „Beograd” izgrađena fontana „Vrelo života” koja nas podseća na to da se život ne može uništiti.\n„I zato na današnji praznik Veliki petak kažemo da život pobeđuje, ali i da se moramo sećati nevinih stradalih koji su izgubili svoje živote u ovom besomučnom napadu”, rekao je zamenik gradonačelnika.\nOn je naglasio da je namera Hitlera bila da što više civila pogine i da se na taj način kazni jedna zemlja i njen narod zbog odbijanja da se priključi Trojnom paktu. „Ne smemo dozvoliti da se žrtve zaborave da nam se više nikad ne bi ponovila ovakva stradanja”, kazao je Mladenović.


Novitet ovogodišnjeg Čumić Book Festa je i „ZONA CRVENE“ gde će se na jednom mestu naći ogroman broj izdanja od kojih će posetioci moći da izaberu pet knjiga za samo 995 dinara, iz mogućnost da svaku sledeću knjigu sa ove akcije kupe za 199 dinara.\nUčestvuju Teofil Pančić, Muharem Bazdulj, Aleksandar Šurbatović, Ivan Bevc, Flavio Rigonat, Darko Tuševljaković, Oto Oltvanji, Dejan Ognjanović, Dejan Zečević, Petar Janjatović, Dimitrije Vojnov i mnogi drugi.\nVeć drugu godinu u okviru ČBF-a održava se i kreativna radionica crtanja, koju vodi ilustrator Politikinog Zabavnika Dragan Maksimović. Tema ovogodišnje radionice je „Nacrtaj Gašu“, inspirisana filmom Gaša šeprtlja koji se nedavno pojavio u bioskopima. Radionica se održava u subotu i u nedelju od 11 časova.\nSve informacije o Festivalu i kompletnu ponudu knjiga i gift programa možete naći na www.makart.rs\nKlub knjižara Kreativni centar: Mesto gde se razvija ljubav prema čitanju beograd · čumić book fest · manifestacije


Savetnik predstavništva TIK RF i generalni direktor Jugosovero Aleksandar Branković | TIK RF\nOsnovna delatnost organizacije JUGOSOVERO se sastoji u selekciji, prikupljanju i plasiranju podataka o potencijalima i mogućnostima saradnje preduzeća iz Republike Srbije, Crne Gore, Bosne i Hercegovine, Severne Makedonije, Hrvatske i Slovenije, a sve u cilju pružanja podrške ruskim privrednim subjektima i državnim institucijama u prepoznavanju budućih poslovnih partnera i klijenata.\nMisija organizacije JUGOSOVERO se sastoji u dostavljanju tačnih informacija o tendencijama savremenog poslovanja u regionu Zapadnog Balkana, davanju smernica prilikom odabira potencijalnih saradnika i preporučivanju preduzeća vrednih pažnje ruskim poslovnim krugovima.\nZahvaljujući zvaničnoj podršci Ambasade Ruske Federacije, Trgovinskog predstavništva Ruske Federacije i predstavništva Trgovinsko-industrijske komore Ruske Federacije u direktnom povezivanju sa partnerima dostiže se najviši stepen sigurnosti poslovanja i razmene podataka. Savetnik predstavništa Trgovinsko-industrijske komore Ruske Federacije i generalni direktor organizacije JUGOSOVERO, gospodin Aleksandar Branković, svoju profesionalnu delatnost započeo je 1992. godine kao komercijalni predstavnik u Srbiji za tržište Rusije.\n2005. – Organizuje skup privrednika iz Srbije sa predstavnicima ruskih kompanija u Ruskom kulturnom centru u Beogradu uz podršku Trgovinskog predstavništva Ruske Federacije i Ambasade Rusije u Srbiji. Privredna komora Srbije, u ime postignutih rezultata na povezivanju srpskih i ruskih firmi, gospodinu Brankoviću dodeljuje priznanje Zlatni most.\n2008. – JUGOSOVERO dobija status zvaničnog partnera Trgovinsko-industrijske komore Ruske Federacije za region Zapadnog Balkana i potpisuje ugovor sa TIK RF u cilju promovisanja komorskog sistema Rusije i usluga Departmana za poslovne informacije.\n2010. – Trgovinsko predstavništvo Ruske Federacije u Republici Srbiji, na čelu sa gospodinom J.J. Kudinovim, dodeljuje priznanje za istaknute rezultate u cilju povezivanja privrednika iz regiona Zapadnog Balkana sa privrednicima iz Rusije.\n2011. – Najvećа ruska sertifikaciona kuća SOJUZEKSPERTIZA, pod rukovodstvom gospodina V.A. Goljicina, u JUGOSOVERU je prepoznala pouzdanog saradnika, dodelivši mu funkciju zvaničnog zastupnika za teritoriju Zapadnog Balkana. Pored pružanja i plasiranja usluga organizacije SOEKS, JUGOSOVERO se bavi i organizovanjem poslovnih susreta i uspostavljanjem saradnje sa klijentima na teritoriji gore pomenutih država po pitanjima sertifikacije proizvoda i izvoza dobara u Rusku Federaciju.\nIste godine formira se Specijalno izdanje kataloga PROJEKAT SOČI 2014 posvećeno nosiocima i organizatorima projekta izgradnje i opremanja sportskih, poslovnih i turističkih objekata za potrebe Zimskih Olimpijskih Igara u Sočiju, u kojem se predstavljaju kompanije iz Srbije iz oblasti građevinarstva, opremanja objekata i agroindustrijskog kompleksa. Njegova ekselencija, ambasador Ruske Federacije u Republici Srbiji, gospodin A.V. Konuzin, pruža podršku za projekat specijalog izdanja kroz svoju uvodnu reč.\n2012. – Predstavništvo TIK RF u Republici Srbiji i Crnoj Gori, za vreme prvog mandata gospodina V.A. Grišina, i JUGOSOVERO zajednički formiraju informacioni portal Predstavništva TIK RF u Republici Srbiji i Crnoj Gori, na srpskom i ruskom jeziku, sa ciljem pružanja sveobuhvatnije informacije kako ruskim privrednicima o regionu Zapadnog Balkana, tako i privrednicima iz regiona o tržištu Ruske Federacije. Ovaj multifunkcionalni informativni resurs na dva jezika omogućio je postavljanje ne samo kompleksnih informacija o regionu Zapadnog Balkana na ruskom jeziku, ekonomskom potencijalu RF i sistemu TIK RF na srpskom, već i prezentaciju ekonomskih potencijala zemalja Zapadnog Balkana, kao i aktuelnih poslovnih ponuda i projekata na oba nivoa. www.tikrf.org\nParalelno sa radom na informacionom portalu intenzivno se radi na osavremenjavanju projekta štampanog izdanja kataloga i formiranju elektronskog MULTIMEDIJALNOG BIZNIS KATALOGA (MBK) kao registra odabranih kompanija iz regiona Zapadnog Balkana. Ovaj savremeni projekat sadrži kompleksne informacije o zemljama ovog regiona sa posebnim osvrtom na njihov investicioni potencijal, investicione projekte i slobodne ekonomske zone. Poseban segment kataloga posvećen je predstavljanju kompanija iz regiona Zapadnog Balkana koje su zainteresovane za saradnju sa ruskim privrednicima u Ruskoj Federaciji, kao i sa ruskim kompanijama koje su već prisutne u regionu Zapadnog Balkana. Kompanijama se pruža mogućnost da predstave svoju poslovnu ponudu i ilustruju je galerijom slika, video materijalom i PDF katalogom proizvoda.\nAmbasador Ruske Federacije u Republici Srbiji, gospodin A.V. Čepurin, kao i Trgovinsko predstavništvo Ruske Federacije u Srbiji, Predstavništvo TIK RF u Srbiji, kompanija NIS i SBERBANK pružili su svesrdnu podršku kroz uvodne reči ističući značaj projekta MULTIMEDIJALNI BIZNIS KATALOG 2013.\n2013. – Na osnovu odluke predsednika Trgovinsko-industrijske komore Ruske Federacije, gospodina S. N. Katirina, direktor firme JUGOSOVERO, gospodin Aleksandar Branković, 9. aprila 2013. godine je imenovan za savetnika predstavništva Trgovinsko-industrijske komore za region Zapadnog Balkana. Imajući u vidu konstantan produktivan rad i značajan lični doprinos delatnosti TIK RF, ovaj status se produžava svake godine i aktuelan je do danas.\n2015. – Generalni direktor Centralnog sajamskog kompleksa „Ekspocentar“, gospodin S. Bednov, ovlastio je gospodina Aleksandra Brankovića za zastupnika pomenute organizacije na teritoriji Zapadnog Balkana, u cilju približavanja najvećih i najpoznatijih ruskih sajamskih manifestacija ovdašnjim privrednicima i upoznavanja sa mogućnostima proboja na tržište Ruske Federacije.\nIste godine gospodin Aleksandar Branković dobija posebno priznanje od gospodina A. N. Hripunova, direktora Trgovinskog predstavništva Ruske Federacije u Republici Srbiji za višegodišnji rad i doprinos u uspostavljanju čvrstih poslovnih odnosa između ruskih i srpskih kompanija i pružanju neprocenjive podrške produbljivanju ekonomskih veza između Rusije i Srbije. Trgovinsko predstavništvo je posebno istaklo visok nivo profesionalnosti, efikasnosti i operativnosti u predstavljanju srpskih poljoprivrednih proizvoda na ruskom tržištu.\n2017. – Direktor Trgovinskog predstavništva Ruske Federacije u Republici Srbiji, gospodin A.N. Hripunov, dodeljuje specijalnu zahvalnicu savetniku Predstavništva TIK RF u Republici Srbiji, gospodinu Aleksandru Brankoviću, za izuzetan doprinos u učvršćivanju prijateljskih odnosa i saradnje između dva naroda i veliki učinak u realizaciji zajedničkih ekonomskih projekata iz oblasti promocije ruskog izvoza na teritoriji Zapadnog Balkana.\n2019. – Novopostavljeni Ambasador Ruske Federacije u Srbiji, gospodin A.A. Bocan-Harčenko, pruža podršku radu organizacije JUGOSOVERO na čelu sa gospodinom Aleksandrom Brankovićem i projektu MULTIMEDIJALNI BIZNIS KATALOG. U uvodnoj reči za novo izdanje kataloga gospodin A.A. Bocan-Harčenko je istakao značaj ovog savremenog informacionog resursa za dalji razvoj privredne saradnje Rusije i Srbije, pre svega kroz produbljivaje postojećih i uspostavljanje novih kontakata u poslovnim krugovima, kao i za širenje spektra zajedničkih aktivnosti privrednika iz dveju zemalja.\n2020. – Usled pojačanog interesovanja za medicinskim i zdravstvenim sektorom, a posebno uslugama koje su u službi očuvanja zdravlja ljudi, Aleksandar Branković zajedno sa Predstavništvom TIK RF u Republici Srbiji pokreće projekat: MEDICINSKI I ZDRAVSTVENI TURIZAM SRBIJE (medturserb.org).\nPrepoznat kao projekat od državnog značaja za promociju turističkog i medicinskog potencijala zemlje, u ime ustanova koje predstavljaju svoju podršku u pisanim obraćanjima su dali ministarka Tatjana Matić – Ministarstvo trgovine, turizma i telekomunikacija Republike Srbije, ministar Zlatibor Lončar – Ministarstvo zdravlja Republike Srbije, gradonačelnik Zoran Radojičić – Uprava Grada Beograda, kao i direktorka Turističke organizacije Srbije Marija Labović.\n2021. – Na zasedanju Međuvladinog rusko-srpskog komiteta potvrđen je uzajamni interes u produbljivanju bilateralne saradnje u oblasti kulture i turizma sa posebnim akcentom na medicinski i zdravstveni turizam. Time projekat MEDTURSERB dobija poseban značaj u svojoj primeni i predstavljanju svim relevantnim strukturama Ruske Federacije.\nPredstavništvo TIKRF u Republici Srbiji pokreće inicijativu formiranja informacionog resursa za predstavljanje ruskog turističkog potencijala.\nUpravljanje ovim projektima povereno je gospodinu Aleksandru Brankoviću.


Vesti - Page 4 of 12 - Združena akcija Krov nad glavom\nZdružena akcija Krov nad glavom > Vesti\nZdružena akcija Krov nad glavom poziva Komoru izvršitelja i policiju da, umesto što od završetka vanrednog stanja i izbora sve učestalije pokušavaju da isele porodice iz jedinih domova, preusmere svoje resurse na pomoć građanima u područjima ugroženim epidemijom. U ovakvom trenutku, dužnost svakog pojedinca je solidarnost, makar kroz doniranje sredstava medicinskim ustanovama u mestima koja\nSolidarišimo se sa ugroženim članovima našeg društva\nTokom pandemije, još jednom se pokazalo da vlast siromašni ne zanimaju: mogućnost da dobije 100 eura imaju i osobe sa milionima na računu, dok beskućnici i ljudi koji nemaju dokumente neće dobiti ni ovu simboličnu cifru. Kao što vlast ne misli da ljudi treba da imaju krov nad glavom pa daje veća ovlašćenja izvršiteljima koji\nSiledžije iz “Levijatana” napale romsku decu – fašizam rame uz rame sa investitorima i izvršiteljima protiv siromašnih\nU četvrtak 9. aprila, pripadnici organizacije “Levijatan” napali su porodicu Garip sa Donjeg Dorćola i oduzeli im psa za kojeg su lažno tvrdili da je ukraden. Na snimku koji su sami objavili na svojoj stranici vidi se kako iz dva parkirana kombija izlazi gomila muškaraca, i uz povike, pretnje i uvrede upućene maloletnim dečacima iz\nVirus gori od korone – kapitalizam\n(Pre nekoliko dana smo pisali o starom čoveku koji je, sa opekotinama III stepena, poslat na “kućno lečenje” – u beskućništvo. U neuslovnoj sredini, bez pravog doma, struje i vode, rane su mu se zagnojile i doveden je u životnu opasnost. Ovo nije samo priča jednog čoveka nego i priča o sistemskoj nebrizi i tragedijama\nKo prebrojava žrtve siromaštva?\nJuče smo na adresi Dalmatinska 71, na kojoj živi veliki broj porodica u siromaštvu i pod pretnjom iseljenjem bez alternativnog smeštaja, saznali da je jedan stari stanovnik od 72 godine zbog loših uslova života zadobio opekotine po nogama i preponama. Nedelju dana nakon što je iz Urgentnog centra poslat na kućno lečenje se rana toliko\nZdružena akcija Krov nad glavom zahteva od Komore izvršitelja i Vlade Srbije da zabrane prinudna iseljenja tokom epidemije koronavirusa!\nZdružena akcija Krov nad glavom zahteva od Komore izvršitelja da se, tokom trajanja epidemije korona virusa, zaustave sva zakazana i sva nenajavljena prinudna iseljenja porodica. Zahtevamo da se Komora izvršitelja što hitnije izjasni o ovom pitanju kako bi ugrožene porodice i zainteresovana javnost znali na koji način da se pripreme i odnose prema situaciji tako\nGovor aktivistkinja Združene akcije na BeFem-u 2020\nFeministički kulturni centar BeFem je 08.03.2020 odlučio da nagradu “Jedan svet, jedna borba” za borbu za pravo na dom dodeli Združenoj akciji Krov nad Glavom. Ovde možete pročitati govor naših aktivistkinja na dodeli nagrada: Mi smo Združena akcija Krov nad glavom. Iako nas često u medijima zovu momcima iz Krova, mnoge od nas su žene.\nZaustavimo iseljavanje studenata iz Studentskog grada!\nZdružena akcija “Krov nad glavom” poziva na punu podršku stanarima i stanarkama Studentskog grada kojima preti iseljenje iz studentskog doma usred ispitnih rokova i koji se organizuju u odbrani svog prava na obrazovanje i prava na dom. Studentkinje i studenti koji žive u studentskom domu Studentski grad od 20. juna do 1. avgusta 2020.\nSolidarnost sa borcima iz Subotice\nKrajem 2019. bivši radnik HI „Zorka“ i borac za radnička prava iz Subotice, Mikloš Olajoš Nađ je nepravedno osuđen na isplatu kazne u iznosu od 32.000 dinara. Na lokalnim izborima u Subotici 2012. godine “Solidarnost” se kandidovala kao grupa građana i dobila je 1,14% glasova. Za troškove predizborne kampanje prikupili su, dobrovoljnim prilozima građana, 96.590\nBatinaši maltretirali porodicu tokom popisa imovine\nU petak 6.12.2019. na imanju Ranka Filipovića u Aleksincu su se pojavila sedmorica maskiranih muškaraca predvođena pomoćnikom javnog izvršitelja iz Niša, Miljana Trajkovića. Nenajavljeni, bez policijske pratnje, upali su na imanje i počeli da popisuju imovinu koja se nalazila u dvorištu. Potom su ušli u štalu gde se nalaze životinje koje porodica drži za potrebe


JOVANOVIĆ DOBIJA NOVOG TRENERA: Zenit dovodi iskusnog Urugvajca - Fudbal, Evropske lige, Transferi\nHotSport»Fudbal, Evropske lige, Transferi»JOVANOVIĆ DOBIJA NOVOG TRENERA: Zenit dovodi iskusnog Urugvajca\nJOVANOVIĆ DOBIJA NOVOG TRENERA: Zenit dovodi iskusnog Urugvajca\nAleksandar Milosavljević| 2016-03-09T14:12:07+02:00\t9. mar 2016. 14:04|0 komentara|HotSport\nOdavno je poznato da će Zenit po okončanju ove sezone morati da potraži novog trenera pošto Andre Viljaš Boaš napušta klub jer mu ističe ugovor.\nRuski mediji tvrde da je trenutno najbliži klupi kluba iz Sankt Peterburga Maneul Pelegrini koji završava svoju misiju u Mančester Sitiju gde će ga zameniti Đozep Gvardiola koji stiže iz Bajerna.\nNavodno već je obavljeno nekoliko rundi pregovora i preoszalo je samo da se usaglase još neki detalji. Ukoliko ipak propadne dogovor sa Pelegrinijem rezervna opcija je Roberto Manćini, aktuelni trener Intera.\nTAGOVI: Zenit, manuel pelegrini, Andre Viljaš-Boaš\nNekadašnji fudbaler Crvene Zvezde, PSV Ajndhovena i mladi reprezentativac Srbije Andrija Luković postao je slobodan igrač nakon što je raskinuo ugovor sa svojim doskorašnjim klubom, Rakovom iz Čehostove.


Izvor\tEXPRES September 13, 2015\nKAIRO - Naoružana grupa otela je danas u Tripoliju srpskog lekara, objavila je libijska agencija Lana. Kako navodi agencija, razlozi otmice za sada nisu poznati. Oteti doktor iz Srbije, čije se ime ne navodi, radio je u bolnici "Al Sabeja" u Tripoliju, prenosi italijanska agencija ANSA.\nPotežica: Nema naznaka da je bilo koji Srbin otet u Libiji\nAmbasada Srbije u Libiji, posle intenzivne provere vesti da je u toj zemlji otet jedan srpski lekar, nije dobila nikakve naznake da se to dogodilo, izjavio je za Tanjug ambasador Srbije u Tripoliju, Oliver Potežica. On je podsetio na upozorenje Ministarstva spoljnih poslova iz jula prošle godine da građani Srbije ne putuju u Libiju. Posle vesti da je u Libiji otet doktor iz Srbije, ambasada je "čak dobila podatke da je reč o maksilofacijalnom hirurgu i odmah preduzela korake, i to vrlo intenzivne, na proveravanju te informacije, ali ispostavilo se da nema nikakvih naznaka da je bilo koji doktor u Tripoliju kidnapovan", rekao je Potežica. "Kasnije se pojavila druga informacija, da je navodno kidnapovan neki naš doktor u blizini bolnice u mestu 50-ak kilometara jugozapadno od Tripolija. Preduzeli smo korake da i to proverimo - nema nijednog, prema našim informacijama, našeg radnika koji radi u toj bolnici, a prema informacijama drugog medicinskog osoblja iz iste bolnice, naš poslednji radnik koji je radio u njoj otišao je pre dva meseca", dodao je ambasador. Potežica je ovom prilikom ponovio upozorenje o putovanjima u Libiji, koje je MSP izdalo krajem jula prošle godine, kada su u toj zemlji počeli sukobi - da je preporuka građanima Srbije da ne idu u Libiju i da su u to vreme najžešćih sukoba građani pozvani da odmah napuste tu zemlji. "Radimo sve što je u našoj moći da pružimo svim našim ljudima pomoć i zaštitu i još jednom ponavljamo: nemamo podataka da je bilo ko kidnapovan u Libiji. Imali smo neke informacije, proveravali smo, nastavljamo da ih proveravamo, ali za sada nema nijednog pokazatelja da je bilo ko otet", zaključio je ambasador Potežica.\n« Nemačka ukida Šengen i ponovo uvodi graničnu kontrolu SNS proglasila pobedu, DS ispod cenzusa, Grupa građana za Gornju Jablanicu i Borisov SDS 13 odsto »


Literarni rad Vranjanca Danila najbolji u Beogradu - JuGmedia\nNa ovogodišnjem nagradnom konkursu “Biram Srbiju” za decu od 5 do 14 godina u Beogradu, učenik sedmog razreda Osnovne škole “Branko Radičević” iz Vranja, Danilo Stamenković, osvojio je prvo mesto za pesmu koju je napisao na zadatu temu, a u kojoj je na pesnički način dočarao prirodne lepote svoje zemlje, njenu kulturu i tradiciju.\nKonkurs „Biram Srbiju“, u okviru manifestacije “Dani tradicije” u Beogradu, sproveo je tamošnji Dečji kulturni centar i Udruženje koreografa narodnih igara Srbije u sradnji sa Turističkom organizacijom Srbije i Beograda,\nDanilo je sa osvajanjem prvog mesta dobio i nagradu u vidu dvodnevnog boravka na planini Goč.\nInače, Danilo koji u svojoj školi slovi za multitalentovanog učenika. Prošle godine je na manifestaciji “Dan Raše Popova” nagrađen i malim “Rašinim šeširom” kada je njegov literarni rad koji je uradio na temu “Od slova do sreće” proglašen najboljim.\nBatut izdao upozorenje zbog toplotnog talasa u Srbiji\nInstitut za javno zdravlje Srbije "Dr Milan Jovanović Batut" je objavio novu prognozu, i upozorio na pojavu toplotnih talasa. (više…)\nKrio u kući 53 grama heroina\nPripadnici Ministarstva unutrašnjih poslova u Nišu, u saradnji sa Višim javnim tužilaštvom u Nišu, uhapsili su V. K. (1976) iz ovog grada zbog sumnje…\nUsvojena odluka o izgradnji solarne elektrane\nOdluka o pokretanju postupka za realizaciju projekta javno-privatnog partnerstva za izgradnju solarne elektrane i upotrebu obnovljivih izvora energije,…


HTC predstavio aplikaciju FootballFeed | Android Market\nHTC predstavio aplikaciju FootballFeed\nHTC pruža potpuno novo iskustvo za ljubitelje UEFA Lige šampiona i UEFA Lige Evrope uz pomoć svoje nove aplikacije za Android HTC FootballFeed. Kao zvanični pametni telefon UEFA Lige šampiona i UEFA Lige Evrope, HTC je kreirao aplikaciju koja vas obaveštava o najnovijim statističkim podacima, podesivog je formata i lepog dizajna i pruža vrhunsko iskustvo za navijače. Najsvežije novosti o timovima, ažuriranje podataka o utakmicama koje su trenutno u toku, analiza nakon utakmice, zahvaljujući ovoj novoj aplikaciji podaci su dostupni čim ih UEFA objavi, kako biste uvek bili u toku sa najnovijim razvojem događaja. Budući da se interfejs zasniva na poznatom i priznatom HTC BlinkFeed početnom ekranu, izgled ove aplikacije je moguće prilagoditi u skladu sa ličnim željama, pa korisnici mogu da dobijaju vesti o ekipama i utakmicama koje su njima najvažnije.\nBy admin • Android Aplikacije, aplikacije, Sport • 0 • Tags: android aplikacija, Android UEFA liga šampiona, BTC FootballFeed, Fudbal za Android\nZlatni HTC One zvanično najavljen\tAndroid dobija RAW i burst modove fotografisanja


Vinarija “Aleksić” najbolja u Srbiji! › Made-in-Germany.rs\nVinarija “Aleksić” najbolja u Srbiji!\nPrva i jedina ženska vinarija na Balkanu, vinarija “Aleksić” iz Vranja, osvojila je na najvećem svetskom takmičenju vina, “AWC Vienna 2015”, Trofej za najbolju nacionalnu vinariju.\nNa ovom prestižnom takmičenju sa strogo definisanim pravilima “slepog” degustiranja i ocenjivanja od strane internacionalnih enologa, somelijera, gastronoma i vinskih novinara, ove godine je bilo testirano ukupno 11.611 vina 1.700 proizvođača iz 40 zemalja sveta.\nOsim Trofeja kojim je krunisan uspeh u Beču, vinarija “Aleksić” je u izuzetno jakoj konkurenciji osvojila čak sedam medalja, od čega dve zlatne za “limited” serije “Bonaca” 2013. (“šardone” 100%, barik) i “Kardaš” 2011. (“kaberne sovinjon” 100%), kao i pet srebrnih medalja, čime je zaslužila titulu najbolje srpske vinarije.\nPo rečima Dragane Janjić, suvlasnice vranjske vinarije, takmičenje u Austriji stiglo je u vreme kada vinarija “Aleksić” plasira novu berbu na tržište, zbog čega je u Beč poslat gotovo kompletan portfolio. Izostao je samo vranac “Amanet”, koji je već dobitnik srebra na “Dekanteru”, čime mu je potvrđen visok kvalitet.\n– Ponosni smo na postignuti uspeh, jer ga zbog veoma jake konkurencije nismo očekivali. Poseban izazov su nam bila bela i rose vina iz 2014. godine, zbog nepogodnih vremenskih prilika i poplava, međutim, i ta su vina dobitnci srebrnih medalja. Nagrada je znak da smo na dobrom putu, da se naša energija, trud i znanje koje ulažemo isplatilo. Sa druge strane, to je i podstrek da budemo još bolji, a naše vreme tek dolazi – kaže Janjićeva.\nOd MiG na 16/11/2015 / AKTUELNO / Ostavite komentar


SAOPŠTENJE: Uskladiti strategijske dokumente s ključnim prioritetima Vlade | EUME\nNaslovnica Info Press info SAOPŠTENJE: Uskladiti strategijske dokumente s ključnim prioritetima Vlade\nMinistar Pejović je, govoreći na konstitutivnom sastanku Mreže državnih službenika za strategijsko planiranje, ocijenio da je uspostavljanje tog tijela još jedan korak prema ostvarenju ideje da se na nivou Vlade uspostavi sveobuhvatna platforma za saradnju u oblasti razvoja kapaciteta za uspostavljanje srednjoročnog sistema planiranja politika. Ukazao je na važnost usaglašavanja nacionalnih dokumenata sa strategijskim okvirom EU, podsjećajući da je dobra koordinacija i planiranje na nivou Unije odavno prepoznato kao prioritet.\nMi se nalazimo pred usvajanjem ključnih strategijskih dokumenata za trogodišnji period i formiranjem ove Mreže stvaramo kadrovski potencijal da u okviru svih resora u Vladi imamo jednaku posvećenost da dođemo do finog nijansiranja dokumenata i boljeg praćenja njihovog sprovođenja. Glavni cilj je interes građana – da kroz strategijski pristup dođemo do javnih politika koje treba da dovedu do boljeg standarda života, više radnih mjesta, zdravije životne sredine i bolje infrastrukturne povezanosti, kako unutar naše države, tako i sa Evropom, pa sve do onog što je koncept bezbjednosti i vladavine prava“, rekao je ministar Pejović.\nFormiranje Mreže je, dodao je, početak nečeg novog u Vladi i predstavlja mogućnost za stvaranje dobrog osnova za usklađeniju, bolje organizovaniju i strateški bolje postavljenu javnu upravu.\nUkazao je na značaj sistema planiranja politika za višegodišnji period, naglasivši da je Ministarstvo evropskih poslova akcenat stavilo na jednoobrazan pristup u izradi i konzistentnosti ciljeva s ključnim prioritetima Vlade i strategijskim dokumentima kojima se utvrđuju opšti pravci razvoja na nivou Crne Gore, te planovima za korištenje strukturnih fondova EU.\nMinistar Pejović je istakao poštovanje principa usklađenosti u pripremi strategijskih dokumenata, kako bi se izbjegle kontradiktornosti među njima i kao dobar primjer usaglašenosti dva dokumenta naveo Program pristupanja Crne Gore Evropskoj uniji (PPCG), kao krovni strategijski dokument u procesu integracija, i godišnji Program rada Vlade.


Žestoke svađe albanskih lidera oko parlamentarnih izbora: Ko radi za SNS, ko je korumpiran, a ko ima šizofrene napade - Bujanovačke\nPočetna NASLOVNA Žestoke svađe albanskih lidera oko parlamentarnih izbora: Ko radi za SNS, ko je korumpiran, a ko ima šizofrene napade\nŽestoke svađe albanskih lidera oko parlamentarnih izbora: Ko radi za SNS, ko je korumpiran, a ko ima šizofrene napade\nBujanovačke3. feb 2022.NASLOVNA, POLITIKA0\nBujanovac, 3. februar 2022. Pregovori albanskih političkih stranaka u Bujanovcu i Preševu oko zajedničkog nastupa na parlamentarnim izborima počeli su žestokim sukobima i međusobnim optužbama za korupciju i saradnju sa naprednjacima između funkcionera Partije za demokratsko delovanje (PDD) Šaipa Kamberija i Alternative za promene Šćiprima Arifija.\nPredsednica opštine Preševo Ardita Sinani iz PDD-a organizovala je konsultativni sastanak na koji je pozvala predstavnike svih stranaka osim Alternative za promene, prenosi portal Fol online.\nLider Alternative Šćiprim Arifi je zbog toga čelnike PDD-a optužio za korupciju, iznude i zloupotrebe opštinskih budžeta i zatražio da se povuku sa javnih funkcija.\n-Očigledno su apetiti za korupcijom metastazirali na sve funkcionere u partijskoj strukturi PDD-a, dajući ovom fenomenu dimenziju kolektivnog ludila. Povlačenje svih političko-javnih funkcija je logični moralni postupak koji takvi mogu da preduzmu – ocenio je Arifi.\nUsledio je oštar odgovor predsednika Nacionalnog saveta Albanaca (NSA) i funcionera PDD-a Ragmija Mustafe, koji je vođstvo Alternative nazvao “izvršiocima direktiva lokalnih naprednjaka”\n-Ova banda koja se koristi državnim instrumenatima je utvrdila da su strukture PDD-a dostigle „kolektivno ludilo“. Brzo ste skinuli i svoju versku i nemačku odeću, ali ste beskorisni i pokazali ste javnosti svoje pravo lice –naveo je, između ostalog, Mustafa.\nU polemiku se uključio i šef bujanovačkog odbora Alternative Arber Pajaziti ocenivši da je nepozivanje “najveće stranke u Dolini” na sastanak o zajedničkom nastupu na parlamentarnim izborima znak da su ti pregovori već osuđeni na neuspeh.\n-Sa takvim političkim mentalitetom ne nastupa se ni na izorima za mesne zajednice, a kamoli na parlamentarne izbore – kaže Pajaziti.\nPovodom Mustafinih optuži je rekao da “beskrajna banalnost u njegovim javnim istupima izgleda kao napad šizofrenije, što dokazuje da gubi kontrolu usled opasnosti od gubitka privilegija vlasti”\n-Saradnja sa ovakvim licima je krajnje nemoguća, kao i sa političkim subjektom koji, u zavisnosti od potrebe, aktivira model „zavadi pa vladaj“ – ocenio je Pajaziti.\nNa parlamentarnim izborima 2020. godine zajednička lista Albanaca “Ujedinjena dolina”, koju je predvodio Šaip Kamberi, osvojila je tri poslanička mandata.\nListu su činili kandidati Partije za demokratsko delovanje (PDD), Demokratske partije (DP), Alternative za promene, Pokreta za demokratski progres (PDP) i Pokreta za reforme Demokratske partije Albanaca.\nJedinstveni nastup i tada je dovođen u pitanje do poziva iz Tirane i sastanka šefova partija sa tadašnjim ministrom spoljnih poslova Albanije Gentom Cakajem.\nOn je, inače, bio i najveći zagovarač i presudno je uticao na formiranje „svealbanske većine“ u Bujanovcu.\nCakaj nije ministar od decembra 2020. godine kada je podneo ostavku.\nTAGalbanske stranke arber pajaziti izbori pregovori ragmi mustafa šćiprim arifi\nPrevious PostNSZ daje novac poslodavcima za zapošljavanje Next PostJoš 55 kovid pozitivnih u Bujanovcu\nNema dogovora Beograda i Prištine o tablicama, nalepnice ostaju\nO nalepnicama na tablicama danas u Briselu


Bivši direktor studija Paradox brani agresivno dodavanje plaćenog DLC sadržaja - PLAY!\nBivši direktor studija Paradox brani agresivno dodavanje plaćenog DLC sadržaja\nAko obožavate strategije koje vam donosi Paradox, onda ste verovatno svesni bolne činjenice da ovaj studio u svim svojim naslovima agresivno gura plaćene DLC dodatke, koji često ulaze u trociferne cene, kada se pogledaju zbirne cene.\nTo je mnogima zasmetalo, jer se stiče utisak da igrači ostaju uskraćeni za bitan deo igre ako odluče da kupe samo vanila verziju, a ne i dodatni sadržaj.\nZaposleni u samom studiju Paradox ne vide problem sa ovom praksom, a u njenu odbranu je sada stao i bivši direktor, Frederik Vester. On je u nekoliko tvitova naveo par razloga zašto je stalno dodavanje plaćenih DLC dodataka dobro za obe strane.\nOn je govorio kako igrači kupovinom ekspanzija pomažu razvoj dodatnog sadržaja i novih igara, ali i da one nisu ključne kada je u pitanju radnja u igri i da su po prirodi opcioni.\nDodato je još i da igrači stalno dobijaju besplatni sadržaj koji obiluje novinama, kao i da u multiplejeru igrači mogu da koriste dodatni sadržaj bez njegove kupovine, kako bi se održala ravnopravnosti i balans između igrača.\nKupovina DLC sadržaja je uvek opcija, ali se na kraju sve svodi na lični utisak da li igrači koji se drže osnovne verzije igre ostaju uskraćeni za novi sadržaj ili ne.\nRelated Items:DLC, ekspanzije, grand strategija, Grand Strategy, Paradox, Paradox Interactive\nVeliki apdejt za Valheim izlazi sredinom septembra\nState of Decay 2 dostigao 10 miliona igrača, stiže DLC i remaster mape


Raspisani pozivi za mere aktivne politike zapošljavanja - Užicka Republika Press\nGrad Užice i Nacionalna služba za zapošljavanje – filijala Užice krajem maja potpisali su Sporazum o realizaciji programa i mera aktivne politike zapošljavanja za čiju je realizaciju Akcionim planom za zapošljavanje Grad izdvojio sredstva u iznosu od 9 miliona dinara, a NSZ je obezbedila oko 8,8 miliona. U planu je realizacija četiri mere aktivne politike zapošljavanja i to: program javnih radova za nezaposlene osobe sa invaliditetom, program dodele subvencija za samozapošljavanje, program stručne prakse i subvencije za zapošljavanje nezaposlenih lica iz kategorije teže zapošljivih na novootovrenim radnim mestima.\nDirektorka Nacionalne službe za zapošljavanje – filijala Užice Zorica Milošević istakla je da su pozivi raspisani 1. juna. Poziv za samozapošljavanje i javni rad trajaće do 19. juna, dok će pozivi za nova radna mesta i za program stručne prakse trajati to utroška raspoloživih sredstava koji su opredeljeni za ove namene.\n„Planirano je da se od 90 do 100 lica uključi ove godine u ova četiri programa. Do sada je postojalo veliko interesovanje za ove mere kako nezaposlenih lica tako i poslodavaca.“\nProgramom stručne prakse promoviše se zapošljavanje mladih i analizom lokalnog tržišta rada ova mera je opredeljena od strane užičke filijale jer je u prethodnim godinama veliki broj lica bio uključen u ove mere.\n„Lica koja su uključena u program stručnog osposobljavanja primaju novčanu pomoć i troškove prevoza u iznosu od 20 000, 22 000 i 25 000 dinara u zavisnosti od stepena stručne spreme, a program traje 6, 9 ili 12 meseci. Što se tiče subvencija za nova radna mesta 200 hiljada dinara se dodeljuje poslodavcu koji na neodređeno vreme zaposli lice iz teže zapošljivih kategorija. Poziv je definisao da su teže zapošljive kategorije mladi do 30 godina, nisko kvalifikovana i nekvalifikovana lica, tehnološki viškovi, stariji od 50 godina, osobe sa invaliditetom, korisnici novčane socijalne pomoći. Iznos subvencije je 200 hiljada za svako lice iz ovih kategorija, a za osobe sa invaliditetom i korisnike socijalne novčane pomoći taj iznos je 240 hiljada dinara“ navela je direktorka..\nVeliki broj sugrađana se prijavio na javni poziv za meru samozapošljavanja koji je raspisala Nacionalna služba za zapošljavanje za koji je odluka doneta 20. maja. Ovim putem obaveštavaju se sva lica koja nisu prošla na tom javnim pozivu da mogu konkurisati po pozivu koji je sada raspisan u saradnji sa Gradom. Potrebno je da se zainteresovani jave u prostorije službe i podnesu zahtev na novom obrascu, dok će sva priložena dokumenta koja su predata za prethodni poziv biti kopirana i priložena za aktuelni poziv.


Sistemske - porodične konstalacije - Play Forward Sistemske - porodične konstalacije - Play Forward\nSistemske – porodične konstalacijePlayforward12017-10-08T15:57:13+00:00\nŠTA SU SISTEMSKE-PORODIČNE KONSTELACIJE?\nSavremeni tempo života donosi nam svakim danom sve više i više problema i životnih dilema koje moramo brzo rešavati, tako da kao rezultat svega toga nastaju traume i konfuzije kako na ličnom tako i na porodičnom ili profesionalnom planu. Porodica , kao i neki drugi sistem ima prirodni, izbalansirani i harmonični poredak. Kada je on narušen, bilo u sadašnjem ili prošlom vremenu, delovanjem raznih traumatičnih događaja, često dolazi do poremećaja koji mogu da deluju i kroz nekoliko generacija.\nSistemske konstelacije, kao grupna terapija, imaju za cilj da se pronađu činjenice i akteri koji su bili, svesno ili nesvesno, sakriveni, zaboravljeni, potisnuti, kako na individualnom tako i na transgeneracijskom nivou. U tom trenutku, kada se to postigne, energija ljubavi može ponovo nesmetano da teče između svih članova porodice i sistem dolazi u normalno, harmonijsko stanje koje ima isceliteljski efekat na ceo sistem na očigled svih prisutnih aktera i posmatrača. Ova fenomenološka pojava dovodi do psihološkog rasterećenja i pokreće proces isceljenja na nivou tela, duha i duše.\nSistemske konstelacije su fenomenološki metod kojim se može uspešno uticati na razne vrste problema kao sto su: porodični (u bračnoj zajednici ili van nje), lični (lične dileme oko donošenja važnih životnih odluka), roditeljskih (problemi sa decom), zdravstveni (moguće je smanjiti simptome bolesti ili ih potpuno eliminisati ), poslovni (za one koji vode svoj biznis ili su samo zaposleni u nekoj firmi), sportski (za aktivne sportiste) itd.\nOvaj fenomenološki metod ne prepoznaje vreme, onako kako ga mi tumačimo, tako da se delovi terapije mogu odvijati u prošlom, sadašnjem, ili budućem vremenu.\nNakon Vaše urađene konstelacije, najbolje je ne raditi ništa, već se samo opustiti. Po mogućstvu, opuštanje uraditi u prirodi, šetnjom, kupanjem, sedenjem na travi i sl. Ako svoju konstelaciju niste u potpunosti razumeli, ni to nije problem. Oslobođena i do tada blokirana energija počinje normalno da struji, tako da posle izvesnog vremena počinju da se osećaju i primećuju vidljiva poboljšanja.\nNa radionicu sistemskih konstelacija treba doći odmoran, koliko je moguće sa bistrim umom i telom. Takođe je dobro doći otvoren, bez planova, namera, predrasuda i određenih očekivanja.\nPozovite nas i priključite se radionici.\nPredavanje i radionicu vodi:\nSrđan Popović, sistemski i porodični konstelator\nViše o radu Srđana Popovića pogledajte ovde.\nŠTA POSTIŽEMO SISTEMSKIM – PORODIČNIM KONSTELACIJAMA?\nČesto mislimo da znamo šta uzrokuje problem u našem životu, porodici, firmi, sportskom klubu…Ali i pored svega toga i dalje smo zaglavljeni i nemamo rešenja. Pokušavajući da rešimo probleme u jednom trenutku shvatimo da se u stvari u svemu tome vrtimo bezuspešno u krug.\nKroz postavljanje Sistemskih konstelacija i njihovo rešavanje, dobijamo nove uvide i isceljujuće slike na veoma transparentan način koje možemo lako razumeti, shvatiti i verbalizovati. Pred nama se odvija konstelacija, vođena konstelatorom, koja polako ide ka rešenju koje će odblokirati davno zaglavljenu i često potisnutu pozitivnu energiju. Ta deblokada deluje mnogo dublje i efikasnije od bilo kakvih ideja koje možemo izraziti verbalno. Ovi uvidi na Sistemskim konstelacijama, deblokiranje pozitivne energije, utiču isceljujuće, tako da naš problem polako počinje da se rešava na jedan drugačiji način. Taj drugi način je na energetskom nivou i on daje novi tok i pravac u našim životima, tako da živimo život sa manje napora i stresa. Ovaj isceljujući proces kreće se polako, sigurno i nezaustavljivo, prožimajući naše živote, živote naših članova porodice ,kao i živote osoba sa kojima smo u emotivnoj vezi.Često mislimo da znamo šta uzrokuje problem u našem životu, porodici, firmi, sportskom klubu…Ali i pored svega toga i dalje smo zaglavljeni i nemamo rešenja. Pokušavajući da rešimo probleme u jednom trenutku shvatimo da se u stvari u svemu tome vrtimo bezuspešno u krug.\nKroz postavljanje Sistemskih konstelacija i njihovo rešavanje, dobijamo nove uvide i isceljujuće slike na veoma transparentan način koje možemo lako razumeti, shvatiti i verbalizovati. Pred nama se odvija konstelacija, vođena konstelatorom, koja polako ide ka rešenju koje će odblokirati davno zaglavljenu i često potisnutu pozitivnu energiju. Ta deblokada deluje mnogo dublje i efikasnije od bilo kakvih ideja koje možemo izraziti verbalno. Ovi uvidi na Sistemskim konstelacijama, deblokiranje pozitivne energije, utiču isceljujuće, tako da naš problem polako počinje da se rešava na jedan drugačiji način. Taj drugi način je na energetskom nivou i on daje novi tok i pravac u našim životima, tako da živimo život sa manje napora i stresa. Ovaj isceljujući proces kreće se polako, sigurno i nezaustavljivo, prožimajući naše živote, živote naših članova porodice ,kao i živote osoba sa kojima smo u emotivnoj vezi.


ŠARČEVIĆ: Roditelji će ocenjivati nastavnike i direktore! - Informer\nŠARČEVIĆ: Roditelji će ocenjivati nastavnike i direktore!\nMinistar prosvete, nauke i tehnološkog razvoja Mladen Šarčević kaže da je roditeljima dodeljena slaba uloga u školi i ističe da se to mora promeniti. Najavljuje formiranje novih roditeljskih tela\nMladen Šarčević je, u intervjuu za Politiku, rekao da roditelje niko nikada nije pitao šta zaista misle, a da oni mnogo toga znaju.\n- Zato pojačavamo ulogu roditelja u odlučivanju, kontroli i ocenjivanju nastavnika i direktora škola i to kroz nezavisna, nova roditeljska tela - rekao je Šarčević.\nMinistar je, međutim, najavio i da će od Ministarstva za rad zatražiti da se postavi pitanje odgovornosti porodica učenika koji beže sa časova.\n- U svetu se za to zna cena – 20 izostanaka jednako 1.500 evra, pa da vidite kako će da se smanji izostajanje - objasnio je Šarčević.\nGovoreći o ocenjivanju učenika, naveo je da ocena ne treba da bude sredstvo moći i izvor korupcije, kao i da nastavnici moraju da nauče da rade drugačije.\n- Ako nastavniku od uspeha njegovih učenika zavisi i visina plate, moraće i više da se potrudi. Najbitnije je da se napusti koncept bubanja. Nastavnici će dobiti veće plate kada taj kvalitet rada bude merljiv - rekao je Šarčević.\nFakulteti koji ne dostave podatke o svom radu biće stavljeni na listu nepoželjnih, naveo je ministar.\nDodao je da njegov prethodnik Srđan Verbić ostaje u ministarstvu i da će raditi na konceptu velike mature.\nMladen Šarčević Ministar prosvete škole roditeljska tela\nAKO ŠKOLA IMA 1.000 ĐAKA, KO ĆE DA STOJI NA ULAZU U ZGRADU I MERI DECI TEMPERATURU?! Šarčević APELOVAO NA RODITELJE: Neophodno je da smo efikasni!\n12:41 Tv In\nOd ove godine tenis u srpskim školama (Video)\nOD 1. JUNA PONOVO DOZVOLJENA ĐAČKA PUTOVANJA! Evo gde će učenici iz Srbije smeti da putuju!


Austrija otvara tržište rada za radnike iz BiH – Magazin Plus\nHome/Austrija otvara tržište rada za radnike iz BiH\nAustrija otvara tržište rada za radnike iz BiH\nBEČ / SARAJEVO – Programom “Crveno-bijela-crvena karta” Austrija otvara tržište rada za radnike iz BiH u 25 deficitarnih zanimanja, rekao je danas u Sarajevu ataše za rad i socijalna pitanja u Ambasadi Austrije u BiH Oliver Hiler.\nHiler je naveo da su deficitarna zanimanja, između ostalog, tesari, pokrivači krovova, lakireri, radnici na poljoprivrednim mašinama, bravari, tokari, vodoinstalateri, elektroinstaleteri, stolari, mašinski inženjeri i inženjeri za struju visokog napona, te njegovatelji i medicinske sestre.\nDirektor Agencije za rad i zapošljavanje BiH Adnan Delić rekao je da je Vlada Austrije prije dvije godine pokrenula program “Crveno-bijela-crvena karta” koji definiše 25 deficitarnih zanimanja na austrijskom tržištu rada.\n“BiH zauzima prvo mjesto po korištenju ovog programa i do sada je 360 radnika iz BiH pronašlo posao na tržištu rada u Austriji”, rekao je Delić i dodao da svi zainteresovani radnici mogu pronaći upitnik na veb-stranici austrijskog Ministarstva rada.\nNa Balkanu ne postoje nikakve dvije srpske države


Blumberg: Udeo dolara u izvozu Rusije pao na minimum - Sputnjik Srbija\nBlumberg: Udeo dolara u izvozu Rusije pao na minimum\n09:43 27.04.2021 Preuzmite kraći link\nUdeo dolara u ruskom izvozu prvi put je pao ispod 50 odsto, što je rezultat dugotrajne kampanje Kremlja za smanjenje zavisnosti od američkih aktiva, piše Blumberg.\nPrema podacima Centralne banke Rusije, razlog pada su trgovinski odnosi Moskve i Pekinga, u kojima se tri četvrtine operacija obavlja u evrima. Istovremeno, udeo jedinstvene valute u ukupnom izvozu povećao se na 36 odsto, piše agencija.\nRuske vlasti više puta su isticale da Vašington svojom sankcionom politikom podriva poverenje u dolar, smanjuje ulaganje rezervi zemlje u američki državni dug i sam doprinosi povećanju obima spoljne trgovine u rubljama i drugim valutama. Prema rečima portparolke Ministarstva spoljnih poslova Rusije Marije Zaharove, Sjedinjene Američke Države koriste dolar i finansijski sistem ne samo u suprotnosti sa normama međunarodnog prava, već i za uništavanje celokupnog sistema međunarodnih odnosa.\nMoskva je istovremeno naglašavala da politika dedolarizacije ekonomije ne podrazumeva zabranu cirkulacije američke valute: radi se o stvaranju ekonomski povoljnih uslova za druge monetarne jedinice.


ČUO SAM MNOGO STVARI O ATMOSFERI I NAVIJAČIMA: Lendri Noko jedva čeka da istrči pred "delije" | Novosti.RS\nČUO SAM MNOGO STVARI O ATMOSFERI I NAVIJAČIMA: Lendri Noko jedva čeka da istrči pred delije\n- Veoma sam uzbuđen što dolazim u takav sjajan tim. Čuo sam mnogo stvari o navijačima, atmosferi, o tome kako utakmice na domaćem terenu izgledaju. Igrati u takvom ambijentu biće veoma zabavno i jedva čekam da prionemo na posao - rekao je Noko u video poruci koju je preneo zvanični Instagram nalog KK Crvena zvezda.\nDokorašnji centar berlinske Albe pre dolaska u beogradski tim osvojio je titulu šampiona Nemačke.\nObjava koju deli KK Crvena zvezda mts (@crvenazvezdakk) dana 28. Jul 2020. u 12:19 PDT\nLendri Noko KK Crvena zvezda Delije košarka Evroliga


U Crnoj Gori za isplatu otpremnine od 1.926 eura čeka još oko 3.000 lica, a ukoliko se svima odobri to pravo, država će morati da isplati preko 5,7 miliona. Kako je za Dan saopštio direktor Fonda rada Kemal Đečević, budžetom za ovu godinu za isplatu potraživanja žrtava tranzicije opredijeljenoje 1.251.900 eura, štoće biti dovoljno za oko 650 rješenja.\nFond rada isplaćuje potraživanja shodno Zakonu o Fondu rada, a koja mogu ostvariti zaposleni kojima je 23. avgusta 2008. godine prestao radni odnos kod poslodavca usled stečaja i radnicima za čijim je radom prestala potreba zbog tehnoloških, ekonomskih i restrukturalnih promjena.\nTakođe, Fond isplaćuje potraživanja i onima koji su mogli da pokrenu postupak za ostvarivanje svih neisplaćenih potraživanja u roku od godinu od dana stupanja na snagu Zakona o Fondu rada, odnosno 8. januara 2011. godine.\nVisina potraživanja utvrđena je odlukom o kriterijumima i načinu isplate potraživanja kod Fonda rada. Tom odlukom propisano je da zaposleni, kojem je u postupku utvrđeno da ispunjava uslove za ostvarivanje prava, a nije mu potraživanje isplaćeno u cjelosti, ima pravo na isplatu potraživanja u visini od 1.926 eura.\nNajveći broj neobrađenih zahtjeva odnosi se na zahtjeve bivših zaposlenih Vunarskog kombinata Vunko Bijelo Polje (279), Fabrike celuloze i papira Berane (147), Titeksa Podgorica (128), GK Titograd (123). Zahtjevi će se rješavati u narednom periodu i u ovom trenutku nije moguće procijeniti koliko će biti zahtjeva koji ispunjavaju uslove propisane zakonom, niti potrebna sredstva za isplatu kaže Đečević.\nOsim 1,2 miliona, koliko je opredijeljeno za isplatu potraživanja, Đečević ističe da Fond raspolaže i sa dodatnih 350.000 eura namijenjenih za potraživanja lica kojimaje radni odnos prestao usled stečaja, a koja se odnose na isplate zarada, plata zbog privremene spriječenosti za rad, za neiskorišćene godišnje odmore usled krivice poslodavca.\n“Tu su i otpremnine za odlazak u penziju u kalendarskoj godini u kojoj je pokrenut stečajni postrupak, naknade štete po osnovu odluke suda donijete u godini kada je pokrenut stečaj zbog povrede na radu ili profesionalnog oboljenja. Tu je i 200.000 eura za uplatu doprinosa za penzijsko i invalidsko osiguranje bivšim zaposlenim za godine radnog staža koje im nedostaju za sticanje uslova za penziju, za koji period poslodavac nije vršio uplatu tog doprinosa”, naveo je Đečević.\nViše iz ove kategorije « Vlada planira da isplati A2A za dvije godine Radovi na Možuri u završnoj fazi, za sad uloženo 35 miliona eura »


Lavrov o reakcijama na pritvaranje Navaljnog: Zapad odvlači pažnju sa sopstvene krize - 18.01.2021, Sputnik Srbija\nCilj izjava Zapada o pritvaranju blogera Alekseja Navaljnog je da se skrene pažnja sa krize u kojoj se nalazi liberalni model razvoja, izjavio je ministar spoljnih... 18.01.2021, Sputnik Srbija\nSamo zapad postuje zakone, videlo se na delu.\nCela priča o "trovanju" Navaljnog = priča za malu decu i fantazija za još gluplje EU-NATO-patofile\nhospitalizacija alekseja navaljnog, sergej lavrov, aleksej navaljni, vesti\n„Vidimo kako su se sada uhvatili za jučerašnje vesti o povratku Navaljnog u Rusiju. Jasno se oseća sa kakvom radošću stižu komentari, kao prekopirani. Sa radošću, jer to omogućava zapadnim političarima da misle da na taj način mogu da skrenu pažnju sa najdublje krize u kojem se našao liberalni model razvoja“, objasnio je Lavrov.\nRuski ministar uveren je da „ne bi trebalo tražiti spoljne razloge za pravdavanje sopstvenih postupaka ili skretanje pažnje sa sopstvenih problema i kriza, već, naprotiv, treba igrati iskreno i tražiti mogućnosti za rešavanje svojih unutrašnjih problema u iskrenoj, ravnopravnoj međunarodnoj saradnji“.\n„Sada niko ne može sam da se nosi sa svojim problemima bez uključivanja međunarodnih multilateralnih formata“, naglasio je on.\nO materijalnim dokazima\nOdgovori Nemačke na zahteve Rusije o slučaju Navaljni ne sadrže materijalne dokaze, rekao je Lavrov.\n„Čitav ovaj odgovor zasnovan je isključivo na saslušanju Navaljnog i njegove supruge. To je sve što nam je predočeno, nema materijalnih dokaza, ništa o one tri boce sa navodno tragovima otrova, nema kopija toksikološkog izveštaja, nema bioloških uzoraka, nema rezultata njihove analize“, objasnio je ministar.\nOn je istakao da proizilazi da „Navaljni kaže: Otrovala me je ruska država i lično predsednik Putin, i da to Zapad prihvata bez ikakvog odbijanja, a zapadne zemlje nam predstavljaju činjenice samo u obliku onoga što sam Navaljni izlaže na saslušanju u nemačkoj policiji“.\n„Smatram da je ovo jednostavno potpuno nepoštovanje procesa“, naglasio je šef ruske diplomatije.\nPodsetio je da je stranka Alternativa za Nemačku tražila konkretne informacije od vlade Nemačke, ali nije dobila odgovor.\n„A pitanja su bila vrlo konkretna: gde i ko je imao flašu tokom leta iz Omska u Berlin, da li se u vreme leta znalo da su njeni organizatori dozvolili da uzme flašu vode. Odgovor: nemačka vlada nema informacije“, nastavio je ministar.\nTakav odgovor izaziva nedoumicu, jer u avionu nisu bili samo lekari, već i predstavnici nemačkih specijalnih službi.\n„Ako oni ne znaju ko je koje flaše unosio u avion, to će već ostati na njihovoj savesti“, dodao je Lavrov.\nRuski ministar je skrenuo pažnju na činjenicu da su u početku davani izveštaji da je Navaljni pio čaj na aerodromu u Tomski. Kasnije se pojavila se verzija o flaši, koja je zatim zamrla i nakon toga pojavila se verzija o odeći.\n„A nedavno je rečeno... da su i ranije pokušali da ga otruju, ali na kraju su otrovali Juliju Navaljnu. Kada gomila sve čudnijih činjenica dobija takav obim i brzinu, nama, sa stanovišta Ministarstva spoljnih poslova, ostaje samo jedno pitanje: gospodo Nemci, Francuzi, Šveđani, ispunite svoje međunarodne obaveze i predstavite rezultate tih analiza koje, po vama, sadrže neke, a još uvek nepoznate bojne otrove, jer se ne nalazi na spiskovima Organizacije za zabranu hemijskog oružja“, rekao je Lavrov.\nRuski ministar takođe je demantovao informacije da je Berlin Moskvi predao biomaterijal blogera Navaljnog.\n„Ne znam odakle vam informacija da nam je Nemačka predala uzorke njegovih tkiva i biomaterijala. To nije tačno“, istakao je Lavrov.\nOn je naveo da „nema nikakvih biomaterijala, nema flaša o kojima se radi, nemamo čak ni rezultate analiza, niti toksikološki zaključak, ništa od toga“.\nMinistar je podsetio da ovo nije prvi put da Rusiji nisu predočeni dokazi i činjenice u incidentima za koje je optužena. Između ostalog, Lavrov je pomenuo ubistvo Litvinjenka u Velikoj Britaniji, mešanje u američke izbore i incident sa Skripaljima.\nAko želite istinu, budite pristojni i poštujte zakone\nU situaciji oko Alekseja Navaljnog, Nemačka se ponaša grubijanski, Moskva neće razgovarati tim tonom, dodao je ruski ministar.\n„Ako želite da saznate istinu, onda budite pristojni i poštujte zakone, ispunjavajte svoje obaveze, ne pribegavajte metodama diplomatskog bezobrazluka, izjavljujući da vam nećemo ništa dati i po svojoj definiciji ste trovači. Nećemo tako razgovarati. Upravo to je spoljnopolitička dimenzija, za koju je odgovorno Ministarstvo spoljnih poslova u čitavoj ovoj priči. A naši partneri ne smeju se tako ponašati“, istakao je Lavrov.\nMinistar je naveo da smatra da je neophodan dodatni zahtev Berlinu o situaciji oko blogera Navaljnog, kako odgovorna nemačka odeljenja ne bi smatrala da je odgovor koji je Rusija dobila kao odgovor na prethodne apele dovoljan.\n„Što se tiče zahteva koje je poslalo Generalno tužilaštvo: ovo je njegov prerogativ. Mislim da bi, naravno, trebalo uputiti dodatni zahtev. Samo zato da se nemačke kolege ne bi osećale kao da su već ispunile svoje funkcije“, naglasio je Lavrov.\nKomentarišući prethodni odgovor Nemačke na upite Generalnog tužilaštva Rusije, Lavrov je rekao da je to „formalni odgovor, koji je nedostojan institucije pozvane da bude odgovorna za pravne aspekte pitanja sprovođenja zakona“.\nRusija insistira da se odgovori na novi zahtev Nemačkoj o Navaljnom\n14 Septembar 2020, 21:04\nLavrov je naveo i da nema osnova za pokretanje krivičnog postupka u vezi sa mogućim trovanjem Alekseja Navaljnog.\n„Pošto kod nas u analizama Navaljnog nije pronađeno ništa što bi nagoveštavalo o trovanju bojnim otrovima, prema našem zakonodavstvu nemamo razloga da pokrenemo krivični postupak“, objasnio je on.\nMinistar je naglasio da su zapadne zemlje u ovoj situaciji odbile da koriste postojeće pravne mehanizme, kako je predlagala Rusija.\n„Ne vidim kako ovde može nešto dase uradi dok nam se ne pruže tražene materijale ili dok se ne sprovede eksperiment koji smo predložili. Verovatno su se uplašili. Ako su se uplašili onda im savest nije čista“, dodao je Lavrov.\nBloger Navaljni, za kim je bila izdata poternica, vratio se u Rusiju iz Nemačke u nedelju. On je pritvoren na aerodromu. Dalju meru zadržavanja Navaljnog odrediće sud, a do odluke suda, on će biti u pritvoru.\nNakon njegovog pritvaranja, američki Stejt department, šefa Evropskog saveta Šarl Mišel, lidera i ministri spoljnih poslova niza evropskih zemalja pozvali su na njegovo oslobađanje.\nZaharova kritičarima hapšenja Navaljnog: Bavite se svojim problemima!\n18 Januar, 15:292\n22 Januar, 13:44


Rage 2 izlazi već sledeće godine! - EmuGlx\nRage 2 izlazi već sledeće godine!\nMladen Tapavički — 15. May 2018.\nE3 sezona se bliži, i izdavači već počinju da u javnost izbacuju vesti za koje misle da će najbolje proći pre početka najveće gaming konvencije na svetu. Prva zaista velika vest ove pre-E3 sezone je najava nove igre iz Bethesde, a to je ni manje ni više nego nastavak iD Software-ovog openworld shootera Rage.\nZa razliku od keca kojeg je pokretao tada revolucionarni engine id Tech 6 (sa sve megatexture tehnologijom), Rage 2 se pravi u zamrznutom studiju Avalanche Studios-a iz Švedske koji je pre 3 godine u prodaju izbacio solidno (ali ne i ne spektakularno) openworld ostvarenje Mad Max. Razlike u odonosu na keca su odmah veoma očigledne – akcija je podignuta na novi nivo, oružja i specijalne mogućnosti na ekran bacaju milione boja, a celo iskustvo se pokreće nanovijim engine-om na kojem Avalanche Software radi već godinama.\nŠto se priče igre tiče, za sada znamo da će igrač voditi poslednjeg preživelog “čuvara” (wardena) koji je jedini borac u postapokaliptičnom svetu koji ima mogućnost da upravlja sa naprednom “Nanotrite” tehnologijom koja mu omogućava da postsane jači, ubojitiji i povrati deo svog zdravlja u sred bitaka.\nViše detalja o samoj igri (na primer da li je bazirana na loot gameplay-u, ili je više posvećenja istraživanju/craftingu kao u Mad Max/Far Cry igrama) ćemo saznati za manje od mesec dana E3 2018 konvenciji gde će Bethesda održati svoj medijski event.\nRage 2 bi trebao stići u prodaju na proleće sledeće godine na PC, PS4 i Xbox One sistemima.\nTags: 2018AkcijaAvalanche SoftwareAvanturaBethesdaFPSNajavaPCPS4RageRage 2Xbox One\nNext post LEGO The Incredibles Crime Waves trejler\nPrevious post Destiny 2: Warmind (2018)\nPS4 Steam Sony trejler PS5 Xbox Akcija Activision PlayStation 2020 2016 2015 2019 RPG Switch Xbox One Avantura JRPG Square Enix online PlayStation 5 FPS Playstation 3 Indie DLC 2022 Izdvajamo Open-World 2018 2017 PC PlayStation 4 Nintendo 2021 MP Xbox 360 Anime Capcom Nintendo Switch SEGA Electronic Arts Coop UbiSoft EA Xbox Series X/S


Otvaranje rekonstruisanog parkirališta "Pijaca" - Portal Trag\nIzdvojeno Preporučeno Promo Top Vesti\ntrag.rs 02/08/2021\tNema Komentara\nJavno komunalno preduzeće “ Parking servis“ Požarevac osnovano je 1.8.2006.godine, i povodom petnaestogodišnjice od osnivanja, „Parking servis“ danas poklanja svojim korisnicima besplatno parkiranje na rekonstruisanom parkiralištu „Pijaca“.\nRekonstrukciji ovog parkirališta pristupilo se početkom juna meseca, i to u dve faze. Prva faza je podrazumevala izgradnju novog ostrva za naplatnu kućicu i dovođenje priključaka za vodu i kanalizaciju do naplatne kućice, da bi se drugoj fazi na rekonstrukciji asfaltne podloge pristupilo 12. jula.\nRadovi su završeni za tačno tri nedelje kako je i planirano, i moram da se zahvalim svima koji su učestvovali u tome i koji su doprineli da ovo parkiralište dobije novo, lepše i funkcionalnije ruho, u tako kratkom roku.\nGrad Požarevac je za potrebe rekonstrukcije asfalta na parkiralištu izdvojio u budžetu 5,5 miliona dinara, dok je „Parking servis“ investirao u novu naplatnu kućicu 500.000dinara, u novi set rampi oko 600.000, u novu ogradu oko 300.000dinara i u informacioni displej sa brojačem parking mesta na ulazu u parkiraliste oko 450.000. Rekonstrukcijom je dobijen veći broj parking mesta koji sada broji 97, kao i bolja organizacija kretanja vozila unutar parkinga.\nPrethodno Prethodni post: Istorija „zlatonosnog“ Peka kao večita inspiracija (II)\nSledeće Sledeći post: Izložba slika “Eksplozija duše”